Senidah menja pravila igra - evropska publika više od milion puta preslušala "100%" - Super Teen\nSenidah menja pravila igra – evropska publika više od milion puta preslušala „100%“\nHome/Zvezde/Senidah menja pravila igra – evropska publika više od milion puta preslušala „100%“\nVikend za nama obeležila je nova pesma regionalne muzičke zvezde Senidah, koja je singl pod nazivom „100%“ objavila u saradnji sa austrijskim reperom Raf Kamorom.\nOsim što je pesma stigla u sam vrh YouTube trending liste širom našeg regiona, podaci pokazuju da se i te kako slušala i u Austriji, Švajcarskoj i Nemačkoj. Pesma je više od milion puta puta preslušana i na čuvenoj “striming” platformi Spotify, koja zvanično nije dostupna kod nas. To samo govori o tome koliko je veliko interesovanje evropske publike za duet Senidah i Raf Kamore.\n@senida_h x @raf_camora 1.000.000 spotify strimova za 48h ✈✈✈ #spotify #spotifybalkans @spotify\nA post shared by Bassivity Digital (@bassivity_digital) on Nov 30, 2019 at 9:48am PST\nSpot za pesmu „100%“ sniman je u Barseloni, a fantastična Senidah, čija pojava ne prestaje da fascinira Balkan od kako je pesmu “Slađana” objavila za Bassivity, ne krije sreću što je ostvarila saradnju sa reperom Raf Kamorom koji je jedno od najzvučnijih imena evropske hip hop scene.\n– Raf Kamora je super za saradnju i baš mi je drago što se ova saradnja desila. Barselona je jedan od mojih omiljena gradova, pa i Rafov, zbog čega je snimanje spota bio pravi spoj posla i uživanja – kaže ova muzička zvezda.\nPesmu „100%“ potpisuje produkcijska kuća Bassivity Digital, a u ovom trenutku Senidin novi singl ima više od četiri miliona pregleda na YouTube-u, samo tri dana od objavljivanja.\nFoto: Bassivity Digital\n2019-12-03T02:33:41+01:003 decembra, 2019|Zvezde|0 Comments


Grčki primarni višak blizu pet milijardi evra\nBy Giannis Agouridis / Објављено на: January 15, 2020\nPrema privremenim podacima izvršenja budžeta, u izmenjenoj novčanoj osnovi za period januar-decembar 2019. godine, iznos grčkog primarnog budžetskog suficita iznosio je 4,96 milijardi eura u 2019. godini, u odnosu na cilj od 4,4 milijarde eura i primarni suficit od 91 milion eura za isti period 2018. godine, .\nKako Ministarstvo finansija konstatuje u svom saopštenju, neto prihodi državnog budžeta iznose 55.019 miliona evra, što je pad za 7 miliona evra u odnosu na cilj postavljen za 2019. godinu u izveštaju o budžetu za 2020. godinu.\nUkupni prihodi državnog budžeta iznosili su 60.065 miliona, što je za 7 miliona više od cilja.\nPrecizna raspodela između kategorija prihoda u državnom budžetu izvršit će se izdavanjem konačnog biltena.\nPrihodi su iznosili 5 046 miliona evra, što je za 14 miliona više od ciljanih (5 032 miliona).\nPrihodi budžeta za javna ulaganja (PIB) iznosili su 2,772 miliona, što je za 777 miliona evra manje u odnosu na cilj.\nKonkretno, u decembru 2019. godine ukupni neto prihodi državnog budžeta iznose 6.590 miliona, i smanjeni su za 387 miliona eura u odnosu na mesečni cilj.\nNapominje se da transferni prihodi iz decembra 2019. uključuju iznos od 644 miliona od ANFA-a, što nije bilo predviđeno za 2019. godinu u izveštaju o budžetu za 2020. godinu.\nUkupni prihodi državnog budžeta iznosili su 7.365 miliona evra, niži su od mesečnog cilja od 339 miliona.\nPrihodi PIB-a dostigli su 847 miliona evra, 999 miliona manje u odnosu na mesečni cilj.\nPovrat sredstava u decembru 2019. godine iznosio je 775 miliona, što je za 48 miliona više u odnosu na mesečni cilj (728 miliona).\nRashodi državnog budžeta za period januar – decembar 2019. godine iznose 55.244 miliona i smanjeni su za 620 miliona u odnosu na planirani (55.865 miliona eura). Glavni razlog negativnog odstupanja je smanjena isplata PIB-a za 508 miliona eura. / ibna


Skoplje gotovo potpuno uskladilo spoljnu politiku sa EU | Novine Toronto\nSkoplje gotovo potpuno uskladilo spoljnu politiku sa EU\nMinistar spoljnih poslova Severne Makedonije Bujar Osmani izjavio je da se Severna Makedonija za nepunih godinu dana usaglasila sa 100 rezolucija zajedničke spoljne i bezbednosne politike Evropske unije, čime se u toj oblasti gotovo potpuno uskladila sa politikom EU.\n"Praktično do 10. avgusta, sa poslednjim pridruženjem Republika Severna Makedonija je ostvarila 100 pridruženja zajedničjoj spoljnoj i bezbednosnoj politici EU za nepunu godinu, ili tačnije, od septembra prošle godine kad sam ja preuzeo odgovornost da predvodim ovu diplomatiju", rekao je Osmani novinarima.\n"Time je stopa uskladjivanja u tom periodu porasla na više od 95 odsto, što je porast od tri procentna poena u poredjenju sa poslednjim izveštajem Evropske komisije, kada je iznosila 92 odsto. Moja intencija je da ovaj procenat uskoro dostigne 100 odsto, kao izraz naše spoljnopoltičke orijentacije ka evropskim i evroatlantskim strukturama", naglasio je Osmani.\nGovoreći o instrumentima pomoću kojih Skoplje razvija partnerske odonose sa zemljama EU, Osmani je naglasio da pricipijelna pozicija Severne Makedonije demonstrira njenu evropsku ozbiljnost u vodjenju spoljne politike, "i to u vreme kada je suočena sa veoma ozbiljnom neprincipijelnom preprekom za napredak u evropskim integracijama".\n"U vreme kada i sama EU ne uspeva da obezbedi konsenzus za produžavanje naše evropske integracije, mi smo jasno pokazali da smo čvrst i principijelan partner i da iz ugla naše evropske orijentacije nemamo dilemu da smo deo Evrope i da nam je mesto u Uniji. Severna Makedonija postaje najjača tačka u zaštiti i promociji evroatlantskih vrednosti u regionu i zato s pravom smatramo da je vreme da i EU pokaže principijelnost kada je reč o našim evrointegracijama", rekao je Osmani.


Srđan Popović i Erik Rajli (Foto OG)\nU saopštenju dostavljenom medijima napominje se da je komandantu Rajliju ovo prva poseta opštini Gračanica od imenovanja, pa ga je predsednik Popović upoznao sa dosadašnjim rezultatima i glavnim opštinskim izazovima.\nGovoreći o bezbednosnoj situaciji, Popović je tokom razgovora poručio "da su građane uznemirile poslednje pljačke kuća, ali da je uprkos tome, na zadovoljavajućem nivou", dodaje se u saopštenju.\nTokom sastanka sagovornici su razgovarali i o epidemiološkoj situaciji. Oni su pozvali građane na odgovornost i pridržavanje propisanih mera, posebno oko obaveznog nošenja maski, održavanja higijene i distance.\nPredsednik Popović istakao je "da je situacija sa virusom u opštini Gračanica pod kontrolom i zahvalio se na podršci i pomoći КFOR-a tokom pandemije", navodi se u saopštenju.\nPopović je napomenuo da lokalna samouprava ima odličnu saradnju sa КFOR-om, te da očekuje nastavak te saradnje i komunikacije u cilju sigurnog i bezbednog okruženja, zaključuje se u saopštenju.


Fudbalski klub "Partizan" osnovan je 4. oktobra 1945. godine,i nalazi se u sastavu Jugoslovenskog sportskog drustva "Partizan" koje ima 25 klubova sa preko 6000 aktivnih sportista. JSD Partizan je najveci sportski kolektiv u SR Jugoslaviji i jedna je od 5 najvecih sportskih organizacija u Evropi.\nSlavu i popularnost "crno-bijelih" u svim sportovima najvise je donio Fudbalski klub igrama na domacoj i medjunarodnoj sceni, rezultatima i neodoljivim imidzom.\nNa inostranom planu, pocev od 1948.godine do danas, ekipa Partizana gostuje na svim kontinentima i u utakmicama sa najpoznatijim klubovima biljezi znacajne rezultate.Partizan je po pravilu bivao okosnica fudbalske reprezentacije Jugoslavije,a njegovi reprezentativci odlucujuce su doprinosili najvecim uspjesima drzavnog tima.\nPrvu utakmicu Partizan je odigrao 6. oktobra 1945. godine, protiv reprezentacije Zemuna i ostvario pobjedu.Strijelac prvog gola bio je Florijan Matekalo,koji je kasnije postao legendarni ucitelj najmladjih polaznika Partizanove skole fudbala i tvorac "Partizanovih beba" iz 1966. godine.\nPartizanove bebe ostvaruju najveci uspjeh u istoriji jugoslovenskog fudbala.Ulaze u finale Kupa evropskih sampiona 1966. godine.Svojom nezaboravnom igrom i rezultatima u duelima sa najslavnijim protivnicima,Partizan daje novu dimenziju jugoslovenskom fudbalu.\nPobjedom nad ekipama:FC"Nant", FC"Verder", FC"Sparta" i FC"Mancester", izboren je plasman u finale najveceg klupskog takmicenja gdje se Partizan u Briselu 11.05.1966.godine,sastaje sa FC"Real" i biva sticajem nesrecnih okolnosti porazen rezultatom 1:2.


Operativni centar je organizaciona jedinica u okviru Direkcije policije.\nOperativni centar predstavlja funkcionalno, komandno-operativno, informacijsko i komunikativno središte Ministarstva unutrašnjih poslova i centar praćenja svih bezbednosno-interesantnih aktivnosti u Republici Srbiji. U svom radu, Operativni centar obezbeđuje potpuni kontinuitet rada Ministarstva, svih 365 dana u godini, 24 sata dnevno.\nOva organizaciona jedinica sarađuje i sa drugim bezbednosnim službama van Ministarstva unutrašnjih poslova (BIA, Vojskom Srbije, MSP...).\nKao komunikacioni i informatički centar, Operativni centar ostvaruje neprekidno praćenje pojava i događaja na teritoriji čitave Republike.\nTakođe, u vezi predmetnih događaja preduzima hitne i potrebne mere neophodne za sprečavanje i suzbijanje štetnih posledica koje događaj prouzrokuje, sve do uključivanja u rad nadležnih linija rada Ministarstva. Kroz praćenje bezbednosno interesantnih pojava i događaja koji su po svojoj prirodi raznovrsni i specifični, Operativni centar sarađuje sa svim organizacionim jedinicama Ministarstva unutrašnjih poslova uključujući tu i područne policijske uprave.\nU svom radu, Operativni centar stara se o pravilnom postupanju radnika dežurnih službi.\nDelikatnost poslova i zadataka Operativnog centra ogleda se i u činjenici da se najveći broj bezbednosno najinteresantnijih događaja dešava u popodnevnim ili noćnim satima, vikendom ili državnim praznicima, odnosno van uobičajenog radnog vremena ostalih organizacionih jedinica Ministarstva, te u skladu sa navedenim, službenici Operativnog centra moraju u dovoljnoj meri poznavati poslove i ostalih linija rada Ministarstva, kako bi na pretnju ili rizik odreagovali hitno i pravovremeno, uz obaveštavanje nadležnih linija rada o događaju, preduzetim merama, a sve do njihovog daljeg uključivanja u rešavanje bezbednosne pretnje.\nOd 2009.godine, Operativni centar smešten je u novoizgrađenoj zgradi u Ulici kneza Miloša broj 101. Ova organizaciona jedinica raspolaže velikom lepezom tehničkih sredstava u okviru kojih su veliki broj televizora velikih dijagonala na kojim se kontinuirano reprodukuju slike velikog broja raspoloživih kamera sa kamernih mesta u koje spadaju granični prelazi, brojne gradske lokacije, autoput kroz Beograd itd. Takođe, ova jedinica poseduje i prostoriju koja ima funkciju Faradejevog kaveza, koja je zaštićena od svakog oblika elektronskog nadzora u kojoj se mogu između ostalog održavati sastanci, ali i drugi specifični poslovi policije.\nNadleznost i organizacija / policija\nUprava saobraćajne policije\nUprava kriminalističke policije\nUprava za međunarodnu operativnu policijsku saradnju\nSpecijalna antiteroristička jedinica\nJedinica za obezbeđenje određenih ličnosti i objekata\nJedinica za zaštitu\nUprava granične policije\nUprava za upravne poslove


Uslovi korišćenja i politika privatnosti – Bjekić Farm\nSadržaj internet sajta može sadržati netačne podatke ili štamparske greške. Do promena na internet sajtu može doći periodično, u bilo kom trenutku, i bez prethodnog obaveštenja. Bjekić Farm DOO se ne obavezuje da redovno ažurira informacije sadržane na ovom internet sajtu. Takođe, Bjekić Farm DOO ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste.\nSva plaćanja će biti obavljena u lokalnoj valuti Republike Srbije – dinar (RSD). Iznos za koji će Vaš račun biti zadužen se dobija konverzijom Vaše valute u dinar prema kursu Narodne banke Srbije. Pri zaduživanju Vaše kartice isti iznos se konvertuje u Vašu loklanu valutu prema kursu koji primenjuju operatori kredtnih kartica. Zbog navedenih konverzija moguće je da dođe do male razlike u ceni koje je naplaćena od cene koja je iskazana na našem sajtu.\nTeritorija koju pokrivamo isporukama je ograničena na teritorije opštine Novi Sad i Temerin.\nMinimalnu količina za naručivanje:\nJaja Rinfuz M težinska grupa: minimum 90 komada\nJaja Rinfuz L težinska grupa: minimum 90 komada\nJaja Rinfuz XL težinska grupa: minimum 90 komada\nJaja Pakovanje 10/1 M težinska grupa: minimum 18 pakovanja (180 komada)\nJaja Pakovanje 10/1 L težinska grupa: minimum 18 pakovanja (180 komada)\nKupac robe može zatražiti povraćaj u slučaju da se ustanovi da isporučeni artikal ne odgovara poručenom u smislu težinske grupe kojoj pripada.\nPovraćaj robe se može zatražiti i u slučaju da isporučena jaja po ostalim karakteristikama ne odgovaraju poručenim a to su:\nIma polomljenih ili oštećenih jaja\nIma jaja koja po ostalim karakteristikama ne odgovaraju svežim kokošjim jajima\nU oba slučaja preduzeće Bjekić Farm se obavezuje da će o svom trošku izvršiti zamenu predmetnih jaja u roku od 24 sata od trenutka prvobitne isporuke.\nPotrošač izjavljuje reklamaciju radi ostvarivanja prava po osnovu saobraznosti, garancije, pogrešno obračunate cene i drugih nedostataka lično u našem maloprodajnom objekatu (Međunarodni put 310 b, 21233 Čenej, Srbija), putem telefona 069 51 19 444, ili nam pošaljite mail na [email protected]. Osoba zadužena za reklamacije je Nikola Golo. Obaveza potrošača jeste da prilikom izjavljivanja reklamacije priloži račun, kopiju računa, ugovor o prodaji na daljinu ili bilo koji drugi dokaz o kupovini, kao i da preda isporučena jaja u maloprodajnom objektu. Iako Zakon ne predviđa obavezu da potrošač čuva ambalažu, niti je to uslov za rešavanje reklamacije niti razlog za odbijanje otklanjanja nesaobraznosti, naša preporuka je da ambalažu sačuvate radi obezbeđenja sigurnijeg transporta robe.\nU ime Bjekić Farm DOO obavezujemo se da ćemo čuvati privatnost svih naših kupaca. Prikupljamo samo neophodne, osnovne podatke o kupcima/ korisnicima i podatke neophodne za poslovanje i informisanje korisnika u skladu sa dobrim poslovnim običajima i u cilju pružanja kvalitetne usluge. Dajemo kupcima mogućnost izbora uključujući mogućnost odluke da li žele ili ne da se izbrišu sa mailing lista koje se koriste za marketinške kampanje. Svi podaci o korisnicima/kupcima se strogo čuvaju i dostupni su samo zaposlenima kojima su ti podaci nužni za obavljanje posla. Svi zaposleni firme Bjekić Farm (i poslovni partneri) odgovorni su za poštovanje načela zaštite privatnosti.\nU slučaju vraćanja robe i povraćaja sredstava kupcu koji je prethodno platio nekom od platnih kartica, delimično ili u celosti, a bez obzira na razlog vraćanja, Bjekić Farm DOO je u obavezi da povraćaj vrši isključivo preko VISA, EC/MC i Maestro metoda plaćanja.\nInternet sajt koristite na sopstveni rizik. Bjekić Farm DOO nije odgovoran za materijalnu ili nematerijalnu, direktnu ili indirektnu štetu nastalu iz korišćenja ili onu koja je u nekoj vezi sa korišćenjem internet sajta ili njegovog sadržaja.\nInternet sajt može sadržati linkove drugih internet sajtova čiji vlasnik ili korisnik nije Bjekić Farm DOO. Takvi linkovi su obezbeđeni isključivo da bi vama pružili što više informacija. Bjekić Farm DOO ne kontroliše i nije odgovoran za rad, sadržaj, politiku privatnosti ili bezbednost ovih sajtova. Bjekić Farm DOO ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti Bjekić Farm DOO.\nBjekić Farm DOO zadržava pravo da izmeni ili povuče deo ili ceo internet sajt u bilo kom trenutku, a bez prethodnog obaveštavanja korisnika. Korisnik će automatski biti obavezan novim uslovima korišćenja sadržanim u izmenama, te bi stoga bilo dobro da s vremena na vreme posetite ovu stranicu radi upoznavanja s trenutnim uslovima korišćenjima.


Veliki R&D centar BMW-a u Kini\n18 Maj 2018 - 07:45 Vesti Link\nDa Kina sve više ulazi u fokus velikih svetskih proizvođača potvrđuje i vest da je BMW grupacija zvanično otvorila veliki centar za istraživanje i razvoj u Pekingu.\nOvih dana u Kini je zvanično počeo sa radom veliki BMW-ov centar za istraživanje i razvoj. Smešten u Pekinškom distriktu Šunui, ovaj savremeni kompleks predstavlja iskorak na polju inovacija i u skladu sa strategijom bavarskog proizvođača pod sloganom “U Kini, za Kinu i čitav svet”.\n“Kinu posmatramo kao pokretačku snagu inovacija, smatramo je vodećim tržištem u oblasti elektrifikacije i digitalizacije. Zbog toga smo još pre pet godina počeli sa postavkom R&D mreže za istraživanje i razvoj u Pekingu, Šangaju i Šenženu. Očekujemo da će porast R&D aktivnosti i saradnja sa vrhunskim kineskim tehnološkim kompanijama doprineti našoj inventivnosti ne samo na području najmnogoljudinije zemlje na svetu, već i na globalnom nivou”, izjavio je na ceremoniji otvaranja Klaus Fröhlich, član Borda BMW AG.\nSmešten na obodu petog pekinškog prstena, na površini od 17.000m2, novi objekat sa više od 200 zaposlenih ima otvorenu kancelariju i inovativni dizajn u cilju unapređenja komunikacije između R&D timova. Između ostalih delatnosti, fokus stavlja na upravljanje zahtevima, testiranja i validacije, kao i razvoj usluga i sistema. Novi centar će u 2018. na raspolaganju imati više od 70 vozila, koja bi širom Kine trebalo da prođu testiranja od preko 5 miliona kilometara.\nJoš jedan u nizu ambicioznih poteza nemačke grupacije u direktnoj je korelaciji sa činjenicom da je Kina postala najveće tržište za BMW grupu globalno. Otvaranjem novog objekta, BMW je u Kini izgradio najveću mrežu centara za istraživanje i razvoj, ne računajući onu u matičnoj Nemačkoj.\nčitanja : 382


“Selfie medicina” i problem privatnosti | PC Press\n“Selfie medicina” i problem privatnosti\nJedan od najvećih medicinskih problema današnjice je što skoro polovina pacijenata ne uzima lekove na pravilan način, te stručnjaci u poslednje vreme istražuju da li bi snimanje i slanje video sadržaja, koji prikazuju pacijente dok uzimaju lekove, rešilo ovaj problem. I dok bi ova inicijativa mogla da reši određene probleme, još jednom se javlja zabrinutost u vezi sa bezbednošću korisnika tokom ovakvih modernih interakcija sa lekarima.\nU izveštaju The Associated Press-a, a o takozvanoj „selfie medicini,“ se govori o aplikacijama za pametne telefone koje bi pacijente trebalo da motivišu da pravilno i na vreme uzimaju lekove. Funkcionisale bi tako što bi pacijent otvorio aplikaciju, te snimio sebe kako guta pilule, da bi video odmah otišao do nekog stručnog lica koje je odgovorno za nadgledanje pacijenta, te praćenje terapije. Ovaj sistem bi trebalo da zameni medicinske sestre koje odlaze kod pacijenata da bi proverile da li pravilno uzimaju lekove, a već se primenjuje u Hjustonu, kod onih koji boluju od tuberkuloze.\nTako bi „selfie medicina“ mogla da reši važan problem, budući da istraživanja ukazuju na to da dobar deo pacijenata ne završi svoje terapije, ili ih ne izvede pravilno. Druga istraživanja, pak, ukazuju na to da nepravilno uzimanje terapije može da izazove do 100 hiljada smrtnih ishoda godišnje. Slični pokušaji su se u prošlosti pokazali kao neuspešni, a najviše zbog zabrinutosti u vezi sigurnošću podataka, te ugrožavanjem građanskih sloboda.\nKada je privatnost u pitanju, većini korisnika nije udobno da svakodnevno otpremaju video sadržaje koji ih prikazuju kako uzimaju terapiju, budući da bi na taj način mogli da ozbiljno ugroze svoju privatnost, te rizikuju da njihovi medicinski podaci budu zloupotrebljeni. Tako se „selfie medicina“ za sada koristi kod pacijenata koji boluju od tuberkuloze i hepatitisa, a stručnjaci kažu da bi mogla da se primeni u slučajevima uzimanja bilo koje terapije. Problem se javlja i kada je u pitanju način korišćenja, te jednostavnost, budući da mnogi pacijenti pripadaju starijim generacijama, koje nisu do detalja upoznate sa najnovijim tehnološkim dostignućima, ili imaju loš vid i slabu pokretljivost, što im otežava otvaranje aplikacije i snimanje video sadržaja.\nTagovi: lekovi, medicina, selfie, uzimanje lekova\n← Netflix i Amazon ugrožavaju BBC\nKako podići novac preko PayPal-a? →


Moderna tehnologija napreduje munjevitom brzinom. Međutim, pojava novih mogućnosti i disruptivnih tehnologija može dovesti do razvoja tehnološkog zamora. Nisu samo potrošači na udaru ovog cunamija tehnoloških inovacija. Tehnologija je već sastavni element savremenih radnih mesta, počev od najmodernijih štampača, pa do super-računara koje možemo da nosimo u džepu. S obzirom na neprestan priliv tehnoloških inovacija, da li možemo da održimo tehnološku osvešćenost?\nRazumevanje tehnološke osvešćenosti\nU nedavnom istraživanju koje je sproveo Epson, a koje je obuhvatilo mišljenja 17 globalnih stručnjaka u delatnosti i preko 7000 evropskih poslovnih lidera i zaposlenih, ispitali smo uticaj tehnologije na radno mesto sutrašnjice. Zaključili smo da brzina tehnološke transformacije sa sobom poteže određena značajna pitanja. Naše istraživanje je ukazalo na ogromne razlike u osvešćenosti o ključnim tehnologijama među evropskom radnom snagom. Samo 60% ispitanika je čulo za nosive tehnologije, što znači da 4 od 10 evropskih radnika nema saznanja o izuzetno važnoj tehnologiji za koju se predviđa da će značajno uticati na radno mesto sutrašnjice. Ovaj izazov dobija na značaju kada se razmotri osvešćenost o drugim ključnim tehnologijama, koja je još niža u odnosu na osvešćenost o nosivoj tehnologiji. Samo 37% evropskih radnika je čulo za tehnologije kao što su bioštampanje ili kobotika (kolaborativna robotika). Ispitanici su takođe pokazali manju osvešćenost o opštim tehnološkim trendovima. Samo 51% ispitanika razume šta je mešovito učenje (ravnopravno korišćenje alatki na internetu i tradicionalnih nastavnih metoda), a samo 35% ispitanika je čulo za omni-kanalnu prodaju (višekanalni pristup prodaji koji nudi ujednačeno iskustvo na mreži i van nje).\nRastuća osvešćenost budi pozitivan stav\nNivoi osvešćenosti predstavljaju izazov za usvajanje, ali da li obrazovanje budi interesovanje? U sklopu istraživanja, predstavili smo razne nove tehnologije evropskim radnicima i utvrdili smo da bolje razumevanje podstiče znatno pozitivnije stavove. Stoga, potencijalna integracija svih mogućih tehnologija u radno mesto posmatrana je na optimističniji način. Nosivi uređaji su među najbolje primljenim novim tehnologijama, 65% radnika smatra da je ova tehnologija interesantna, dok je štampanje organa, kao i bioštampanje i kobotiku pozitivno ocenilo 58%, odnosno, 57% ispitanika. Međutim, od svih predstavljenih tehnologija, 3D štampanje je probudilo najveće interesovanje među radnicima jer je 66% ispitanika ovu tehnologiju ocenilo pozitivno. S obzirom na sveobuhvatno dejstvo na delatnosti koje se očekuje od 3D štampanja, naročito u proizvodnji i maloprodaji, izuzetno ohrabruje to što su radnici bili spremni da prepoznaju potencijalni uticaj tehnologije kada im se povećala osvešćenost o njenim karakteristikama i mogućnostima.\nBudite posvećeni buđenju osvešćenosti\nTehnološki napredak u obrazovanju nudi još jedan most ka premošćavanju jaza koji su radnici pozitivno ocenili. Mešovito učenje je pozitivno ocenilo 68% radnika, 65% je izrazilo isto mišljenje o kolaborativnom učenju, dok je 66% njih imalo sličan stav o metaučenju. Dok stremimo tome da primenimo tehnološke prednosti u svim delatnostima, moramo podjednako naporno da radimo na stvaranju novih prilika u kojima možemo da koristimo ove inovacije. Uloga organizatora je od ključnog značaja u tom pogledu. Trenutno, samo 14% zaposlenih smatra da je njihova organizacija „odlična“ u praćenju novih tehnoloških napredaka. Ako organizacije ne streme ka tome da razumeju neprestano razvijajuće tehnologije, teško je očekivati da će osvešćenost radnika ići u korak sa novim razvojima. Na kraju krajeva, tehnologija ne uspeva samostalno, već isključivo putem uspešne primene mogućnosti koje ona nudi. Ako želimo da imamo koristi od revolucije u tehnologiji na radnom mestu, za početak moramo da povećamo osvešćenost u čitavoj delatnosti.\nKompletni izveštaj sadrži sve uvide, a možete ga preuzeti.


Dodao: dana 04/2/16 • Svrstano u: Marketing/PR,Seminarski radovi\nIme predmeta: Liderstvo • Ime profesora: MARJAN • Školska godina: 2015 •\nZemlja:Srbija • Grad: Aleksinac • Institucija: BEOGRADUNIVERZITET MEGATREND - Fakultet za biofarming u Bačkoj Topoli\nUspeh celokupnog poslovanja i uspešnost poslovnih sistema zavisi od najelitnijeg resursa\n– ljudskih resursa koji su kreatori i stvaraoci novih tehničkih, tehnoloških i organizacionih rešenja, stvaraoci novih vrednosti i novih odnosa, upravljači procesom rada i razvojem poslovnih sistema i korisnici svih proizvodnih dobara i usluga. Iz ovih razloga koji su u kompetenciji ljudskih resursa veoma je bitno kako i na koji način taj najvažniji društveni kapital sačuvatiti i usmeravati ga u oblasti razvoja (obrazovanja) u okviru poslovnih sistema.\nU današnjim uslovima brzih promena poslovnog okruženja nameću se novi limiti tradicionalnom načinu tretiranja ljudskih resursa, dajući im sasvim novu i najvažniju ulogu u ekonomskoj uspešnosti poslovnih sistema i čitave savremene ekonomije. To je kapital koji se nalazi u pojedincima i koji treba, što je moguće bolje upotrebiti i usmeriti ka daljem usavršavanju i razvoju. Razvoj ljudskih resursa je najvažnija funkcija menadžmenta ljudskih resursa i ona je reakcija na nastale promene i zahteve današnjeg konkurentnog tržišta, stvarajući sasvim nov pristup upravljanja ljudskim resursima i sasvim novu poslovnu filozofijau poslovnih sistema prema ovom kapitalnom resursu.\nŽivot u uslovima dinamičnih promena nam nameće potrebu kreiranja budućnosti, upravljanja idejama i talentima, a to jedino možemo postići sa sposobnim liderima. Uviđamo da su oni potrebni, kako organizacijama, tako i društvima u celini, te se stoga interesovanje za liderstvo povećava. Lideri su uvek bili na istaknutoj poziciji u organizaciji, uvek su pobuđivali najviše pažnje, jer najviše utiču na performanse svake organizacije. U tome se i vidi značaj liderstva koji proizlazi iz sposobnosti lidera da stvaraju viziju, okupljaju sledbenike i pokreću i usmeravaju njihovu energiju za ostvarivanje te vizije. Ta sposobnost i pokretačka energija usmerena na ostvarivanje ciljeva naziva se motivacija.\nLiderstvo predstavlja proces kojim se inspirišu drugi da vredno rade na ostvarivanju svojih zadataka, a za ulogu uspešnog lidera potrebno je znanje i sposobnosti da se radi sa različitim aspektima motivacije, komunikacije, timskog rada i interpersonalnih veza. Lideri danas imaju zadatak da stvaraju organizacije u kojima će svaka osoba moći da razvija svoje potencijale, da oseća da pripada organizaciji, da je koristan i važan, da se od njega očekuje doprinos u ostvarivanju ciljeva. Savremeni lider je onaj koji na zaposlene gleda kao na snažan izvor energije koji izvire iz sposobnosti, osobina ličnosti i znanja i može da inspiriše lojalnost i entuzijazam onih koje vodi. Danas se najvećim kvalitetom lidera smatra njegova sposobnost u rešavanju složenih pitanja motivacije zaposlenih koja utiče na poboljšanje efikasnosti, efektivnosti, kreativnosti i kvaliteta. Lideri moraju biti svesni da samo dovoljno motivisan i zadovoljan radnik može pružiti efikasan rad, pa je njegov prioritetni zadatak da na sve moguće\nnačine motiviše zaposlene. Faktori koji motivišu zaposlene su:\n povoljan radni ambijent,\n vrednovanje posebnih rezultata rada i zalaganja na radu,\n lični razvoj,\n stil upravljanja,\n lična odgovornost i učestvovanje u odlučivanju i\n primena adekvatnih motivacijskih tehnika.\nUloga lidera je da motiviše svoje saradnike da svojim potencijalom (znanjima, sposobnostima, veštinama) doprinose ostvarivanju ciljeva organizacije kroz čije ostvarivanje i zaposleni ostvaruju svoje lične i profesionalne ciljeve. Da bi lider na odgovarajući način motivisao svoje zaposlene, potrebno je da bude dobar dijagnostičar, jer su potrebe zaposlenih raznovrsne i promenljive i različito vredne za svakog pojedinca. Da bi se pojedinci usmerili ka dostizanju ciljeva organizacije, moraju se ciljevi organizacije uskladiti sa njihovim pojedinačnim ciljevima, tako da ispunjenje njihovih pojedinačnih ciljeva znači istovremeno i postizanje ciljeva organizacije. Od njega se traži da ima diferenciran pristup u izboru tehnika motivisanja, prilagođen u granicama mogućnosti pojedincu. Nekome su važni, prvenstveno i uvek, materijalni stimulansi, nekome je važno šta radi, sigurnost posla, nekome su važna priznanja, a zadatak lidera je da otkrije, prepozna motive saradnika i da obezbedi uslove za njihovo zadovoljavanje, uz istovremeno ostvarivanje potreba i ciljeva organizacije.


Home/VESTI/SRBIJA/INFO/VUČIĆ OTVORIO TVITER NALOG: Pročitajte prvi tvit koji je objavio premijer Srbije!\nPredsednik Vlade Srbije od danas ima zvaničan tviter profil, a prvi tvit je napisao jutros u 7:47. Prvo je zapratio Novaka Đokovića i Tomislava Nikolića.\n“Predsednika Srbije Aleksandra Vučića od danas možete pratiti na novootvorenoj tviter stranici Aleksandar Vucic @SerbianPM”,saopšteno je jutros iz Vlade Srbije.\n“Nema veće radosti i važnije vrednosti od borbe za modernu Srbiju #dandrzavnosti #sretenje”\nPremijer Srbije Aleksandar Vučić sutra u posetu Kostolcu Auto-put koji je Vučić otvorio u decembru – već prepun rupa VUČIĆ PROŠAO POLIGRAF! Stefanović: Premijer nikada nije sreo bivšeg direktora Kurira OTMICA SRBA U LIBIJI Vučić: Radimo na tome da se što pre vrate u Srbiju


Alarm u Srbiji: Udišemo otrove, u ova dva grada vazduh je danas nezdrav — Српска Реч\nTako je aplikacija World Air Quality Index oko 10 časova pokazivala da je indeks zagađenosti u Valjevu čak 217, a u Subotici 204, što ih stavlja u pretposlednju kategoriju po težini zagađenosti, u kojoj je vazduh opisan kao “veoma nezdrav”. Opasan vazduh je u onim gradovima čiji indeks zagađenosti iznosi 300 i više.\nIstovremeno, na mapi domaće Agencije za zaštitu životne sredine (SEPA), Valjevu je dodeljena ljubičasta boja, jako zagađenog grada, što je najviši stupanj zagađenosti SEPA-inog obračunavanja, dok su Subotica, Novi Sad i Pančevo “samo” zagađeni.\nKako dan odmiče, tako i zagađenje opada, pa je tako Subotica “skliznula” na skali i postala grad u kome je vazduh “tek” nezdrav.\nMerenje čestica prašine podrazumeva dve vrste: PM-10, koje nas guše najviše zimi i izazivaju teške bolesti od kojih godišnje umre čak 6.000 ljudi u Srbiji, kako je “Blic” već pisao, ali i njihovog još opasnijeg pratioca – čestice PM-2.5.\n“Dok se vratim kući, smrdeću na dimljeno meso”\nNaime, lokalni Zavod za javno zdravlje zvanično meri koncentracije drugih štetnih materija u vazduhu, ali ne i najopasnijih suspendovanih čestica što je činio prošle zimske sezone jer, kako je obrazloženo, “za ovu zimsku sezonu ta merenja od njih nije naručila lokalna samouprava”.\n– Živim u naselju Peti puk, koje se uzdiže nad Valjevom. Kada krenem ujutru na posao, pogled na Valjevo okovano smogom mi samo kaže da će danas biti težak dan za disanje, da ću se kući vratiti sa mirisom na dimljeno meso, tako da ne moram ni da gledam u podatke merenja. Nažalost, u kraju gde živim, ljudi dodatno vazduh truju tako što užareni pepeo iz svojih kotlova prosipaju u kontejnere. To govori o neznanju i bezobrazluku pojedinaca, koji ne mare za sredinu u kojoj žive, što apsolutno znači da ne mare ni za sebe, a da toga nisu ni svesni – ispričala je za “Blic” Valjevčanka Marija Petrović.\nindeks zagađenosti Srbija word air quality zagađenje\nVUČIĆ U ALEKSINCU Projekat “Norveška za vas – Srbija” vredan je 4 miliona evra, a cilj je da se zaposle socijalno ranjivi\nSaznajemo: Alen Stevanović se vraća u srpski fudbal!


Osigurati kontinuiranu kvalitetnu naplatu RTV takse – In reformator\nOsigurati kontinuiranu kvalitetnu naplatu RTV takse\nFebruar 14, 2018 Urednik 182 Views ismir jusko, naplata, rtv taksa\nMinistar komunikacija i prometa BiH Ismir Jusko razgovarao je jučer s predstavnicima Samostalnog sindikata radnika u BHRT-u o Zakonu o javnom RTV sistemu, problemu stabilnog finansiranja javnih servisa i proces digitalizacije.\n“Naime, bez kvalitetnog zakona problem naplate RTV takse ne može biti riješen. Ministarstvo će raditi na tome da javni RTV servisi imaju kontinuiranu kvalitetnu naplatu RTV takse”, naglasio je Jusko, dajući punu podršku Sindikatu u borbi za njihova prava.\n“Prijedlog Sindikata u vezi s izmjenom Zakona tiče se izmjena definicije RTV takse koja predstavlja problem pri utuženju, odnosno kada RTV servisi žele naplatiti RTV taksu u sudskom procesu, zatim formiranja zajedničke službe za naplatu RTV takse, kao i planiranja sredstava u budžetu BiH za vraćanje duga Evropskoj radiodifuznoj uniji. Nadamo se što skorijem usvajanju izmjena Zakona s obzirom da finansiranje BHRT-a ovisi isključivo o ugovoru s Elektroprivredom BiH, koji ističe krajem ove godine”, kazao je Smital, saopćeno je iz Ministarstva komunikacija i prometa BiH.\n(Izvor: Fena/Foto: Ministarstvo komunikacija i prometa BiH)\n← Edukacija sudaca i tužilaca jedan od najvećih izazova\nU Bosni oblačno sa slabim snijegom, u Hercegovini sunčanije →


Porodica i sreća deteta\nD. C. 29. aprila 2014. 05:00\nDeca koja žive sa jednim biološkim roditeljem i očuhom ili maćehom, ili pak sa jednim samohranim roditeljem – srećna su kao i deca koja žive sa dva biološka roditelja, rezultati su novog istraživanja.\nSamohrani roditelji, otac, majka, očuh ili maćeha, mogu da brinu o uticaju sastava porodice na svoju decu, ali u Velikoj Britaniji su istraživanjem došli do rezultata da na blagostanje i osećaj sreće kod deteta najviše utiče kvalitet odnosa u domu – a ne sastav porodice.\nDeca sa sedam godina starosti\nIstraživači iz britanske agencije NatCen Social Research analizirali su podatke iz 2008. godine na osnovu studije u kojoj je anketirano 12.877 dece uzrasta od 7 godina (2008. godine).\nOni su ustanovili da bez obzira na to da li su deca živela sa dva biološka roditelja, sa očuhom ili maćehom i jednim biološkim roditeljem ili u samohranoj porodici (sa jednim roditeljem), nije bilo nikakve razlike u tome kako su se osećala, da li su bila srećna stalno, ponekad ili nikad. Naime, 64% dece reklo je da je bilo srećno „ponekad ili nikad“, a 36% je reklo da je „srećno sve vreme“, bez obzira na to kojoj su grupi njihove porodice pripadale.\nČak i kada su istraživači uzeli u obzir uticaje drugih faktora, kao što su roditeljske društvene klase, rezultati nisu pokazali značajne razlike.\nUmesto toga, pronađeni su drugi faktori koji su znatno uticali na „dečiju sreću“ kao što su odnosi sa drugima, uključujući odnose sa braćom i sestrama, odnose sa prijateljima i odnose u školi.\nDženi Čanfrej, viši istraživač u NatCen, rekla je na godišnjoj konferenciji britanskog sociološkog društva u Lidsu da za sreću sedmogodišnjaka nije važan tip porodice u kojoj žive nego kvalitet odnosa sa roditeljima i drugom decom i koliko su svi međusobno snažno povezani.\nDeca od 11 do 15 godina starosti\nGospođa Čanfrej napominje da su našli slične rezultate i kada su analizirali drugi skup podataka ankete rađene u periodu 2009-2011. godine, kada je anketirano 2.679 dece uzrasta od 11 do 15 godina starosti u Velikoj Britaniji.\nIstraživači su otkrili da su deca koja žive sa jednim roditeljem i očuhom ili maćehom u zajednici bila u proseku „neznatno više srećna“ od one dece koja žive sa dva biološka roditelja, a da su deca koja žive sa samohranim roditeljima bila „neznatno nesrećnija“. Međutim, obe razlike nisu bile velike, pa ih istraživači smatraju beznačajnim. U stvari, tip porodice nije imao nikakav uticaj na osećaj sreće kod dece starosti 11-15 godina.\nOdnosi su bitni\nDženi Čanfrej je izjavila na konferenciji: „Utvrdili smo da tip porodice nije imao značajan efekat na sreću dece od 7 godina starosti ili od 11-15 godina starosti.\nKvalitet odnosa u kući bio je bitan za sreću deteta. Nije sastav porodica taj koji utiče na odnose sa braćom i sestrama i zabavljanje sa porodicom tokom vikendom. Za sedmogodišnjake je bitno kako se roditelj (pravi ili ne) odnosi prema detetu, da li često, retko ili nikada viče na dete kada je ono nestašno i koliko mu stvarne i realne ljubavi pruža.\nOdnosi između učenika u školi takođe su važni da bi se dete od 7 godina osećalo srećno. Ako neko decu maltretira u školi ili su odnosi u grupi loši (deca kažu „užasni ili strašni“), to je snažno povezano sa tim da su deca iz te grupe manje srećna.\nStudiju je finansiralo Ministarstvo zdravlja Velike Britanije i ona je još jednom pokazala da je važno kakvi su ljudi i kakvi su odnosi u porodici, a ne kakav je „fizički“ sastav porodice, da bi se deca osećala srećno.\ndecamaćehaočuhroditeljisamohrani roditeljisreća dece


Britanija planira značajno povećanje broja obaveštajaca\nM. D. 16. novembra 2015. 08:00\nBritanska vlada će značajno povećati broj obaveštajaca koji bi trebalo da rade na sprečavanju teroristističkih napada, izjavio je britanski ministar finansija Džordž Ozborn.\n„Mogu da potvrdim da ćemo u narednih pet godina značajno povećati broj zaposlenih u sve tri obaveštajne agencije, koji će raditi na istraživanju, analizi i sprečavanju realizacije planova za izvršenje terorističkih napada“, rekao je Ozborn, a preneo Rojters.\nMinistar je dodao i da će premijer Dejvid Kameron objaviti više detalja o ovom planu 23. novembra, na kraju izlaganja o izdvajanjima za odbrambeni sektor, kada bi trebalo i da budu predstavljeni i britanski vojni prioriteti za narednih pet godina.\nBritanske vlasti su nedavno usvojile novi zakon koji obaveštajnim agencijama daje šira ovlašćenja, uključujući pravo da znaju koje sajtove posećuju sumnjivi pojedinci.\n„Kako se menja priroda ratovanja, špijunaže i terorizma, tako i mi moramo da se menjamo. Internet, od ključne važnosti za moderan način života, pruža našim neprijateljima nove načine da planiraju i deluju protiv nas“, istakao je Ozborn.\n„Sa pretnjama terorista i ekstremističkih ideologija se moramo suočiti licem u lice“, rekao je britanski ministar i dodao da „verovatna sudbina“ ruskog putničkog aviona koji se pre 10 dana srušio u Egiptu predstavlja bolan podsetnik na tu potrebu.\nZvanični London je saopštio da je verovatno da je podmetnuta bomba uzrok pada ruskog aviona nedugo posle poletanja iz egipatskog letovališta Šarm el Šeik, kada je poginulo svih 224 putnika i članova posade.\nDejvid Kameronteroristivelika britanija


Tanjug 21. decembra 2021. 17:39\nMOSKVA – Predsednici Rusije i Francuske, Vladimir Putin i Emanuel Makron, razgovarali su telefonom o ruskom nacrtu sporazuma o bezbednosnim garancijama i o situaciji u Ukrajini, saopšteno je danas iz Kremlja.\n„Nastavljen je razgovor o pitanjima jačanja stabilnosti i bezbednosti na evropskom kontinentu. U tom kontekstu fokus je bio na nacrtima sporazuma između Rusije i SAD o bezbednosnim garancijama i sporazuma o merama osiguravanja bezbednosti Rusije i država-članica NATO koji su predati relevantnim stranama, uključujući Francusku, a zatim objavljeni“, navodi se u saopštenju Kremlja, prenosi TAS S.\nRuski predsednik je informisao francuskog kolegu o radu ruske diplomatije po tom pitanju.\nPrema saopštenju Kremlja, razgovarano je i o nastaloj „problematičnoj situaciji u rešavanju unutrašnjeg sukoba u Ukrajini, izazvanoj nespremnošću Kijeva da ispuni Minske sporazume“.\n„Predsednik Rusije je istakao da od konkretnih koraka Ukrajine po pitanju realizacije minskog Paketa mera zavisi i mogućnost održavanja novog samita u normandijskom formatu’“,saopšteno je iz Kremlja.\nTokom razgovora dva predsednika su istakla da su zadovoljni stabilizacijom situacije u Nagorno-Karabahu i naporima koji se ulažu za uspostavljanje mirnog života, obnavljanju ekonomskih i saobraćajnih veza u regionu.\nKremlj je naveo i da je Putin takođe skrenuo pažnju Makronu na ograničenja za informativni kanal Raša tudej u Francuskoj i izrazio nadu da će se tom mediju obezbediti iste mogućnosti za rad bez ikakve diskriminacije, „kao što su obezbeđene francuskim medijima u Rusiji.“\nMilitanti Islamske države napali zatvor u sirijskom gradu…


Novi tvrđava teatar s pet komada iz regiona odložen za jesen\nKultura Autor:Matija Jovandić30. Jun. 202015:34\nFestival Novi tvrđava teatar u Čortanovciam Foto: Branislav Lučić\nFestival Novi tvrđava teatar na otvorenim terasama Vile Stanković u Čortanovcima je odložen zbog epidemije koronavirusa i umesto u julu biće održan od 4. do 9. septembra, saopštili su organizatori i naveli da će u u ovogodišnjem izdanju publika moći da vidi predstave iz Hrvatske, Bosne i Hercegovine, Mađarske i Srbije.\nZa otvaranje Novog tvrđava teatra predviđeno je izvođenje predstave “Upotreba čoveka” po romanu Aleksandra Tišme, u režiji Borisa Liješevića. Ova predstava je nastala u koprodukciji Novog tvrđava teatra sa Novosadskim pozorištem, festivalom Grad teatar u Budvi i sarajevskim “East West centrom”.\nU programu festivala su i ansambl predstava Bosanskog narodnog pozorišta iz Zenice – “Ukulele Jam” Alena Meškovića u režiji Dina Mustafića, a potom i predstava Zagrebačkog kazališta mladih „H.E.J.T.E.R.I“, prema novoj drami Dina Pešuta, u režiji Judite Gamulin.\nNajavljeno je i izvođenje “Seljačke opere” Bele Pintera u režiji Atile Keresteša, u koprodukciji Novosadskog pozorišta i Segedinskog nacionalnog teatara, kao i još jedna, “završna predstava izvan kokurencije koja će biti izvedena u čast nagrađenih”.\n“Zbog velikog interesovanja publike za Novi tvrđava teatar, žao nam je što smo morali da pomeramo datume. Međutim, ovo je prilika da zajedno sa publikom proverimo taj rani septembarski termin. Može se pokazati kao festivalski pogodniji, pa, ako se u to uverimo, možda ćemo ga i zadržati”, saopšteno je iz organizacionog tima festivala.\nČortanovciNovi tvrđava teatarPredstaveprogramtermin


Podneta krivična prijava protiv sudije u slučaju Ree Matijević - Kragujevac online - Sve o gradu na jednom mestu\nTrenutno se nalazite na strani: Vesti Info Hronika Podneta krivična prijava protiv sudije u slučaju Ree Matijević\nPodneta krivična prijava protiv sudije u slučaju Ree Matijević\nsubota, 02 novembar 2013 12:55\tIvan\nAdvokat Nataše Matijević podneo krivičnu prijavu protiv sudije Milutina Ilića zbog kršenja zakona, povrede ravnopravnosti i primanja mita.\nMajka troipogodišnje Ree Nataša Matijević, zbog koje su građani Ljiga nedavno protestovali da bi sprečili izvršenje presude po kojoj je dete trebalo da bude oduzeto majci i poslato ocu u Zagreb, u petak je bila na razgovoru kod višeg tužioca u Valjevu, a povod je krivična prijava koju je njen advokat podneo protiv Milutina Ilića, sudije Sudske jedinice Ljig, Osnovnog suda u Valjevu.\n- Krivična prijava podneta je 3. oktobra zbog kršenja zakona od strane sudije, povrede ravnopravnosti i primanja mita. Takođe, prijava je podneta protiv Roberta Matijevića, oca deteta, zbog davanja mita – kaže advokat Vladimir Marinkov.\nU prijavi se navodi da se sudija Ilić viđao sa Robertom u sudu u Ljigu i onda kada nisu bila zakazana ročišta, i to u društvu ljudi jedne agencije za obezbeđenje iz Beograda!\n- Za razliku od Roberta, sa kojim je očigledno redovno bio u kontaktu, sudija mene nijednom nije pozvao na razgovor iako sam ćerkin staratelj, niti je tražio mišljenje Centra za socijalni rad šta je u najboljem interesu deteta. Ponašao se kao da Rea nije živo biće, već predmet oko koga se vodi spor.\nPodseća da je sudija dva puta odbijao zahtev da Rea bude vraćena ocu u Zagreb, poslednji put 30. januara. Tada je detaljno objasnio da ne može da promeni sredstvo izvršenja. Pet meseci kasnije, rešenje je promenio u korist oca.


Dramatično povećanje administrativnih zidova : SAD će dopustiti naseljavanje samo 18 hiljada izbjeglica iduće godine | Kliker.info\nDramatično povećanje administrativnih zidova : SAD će dopustiti naseljavanje samo 18 hiljada izbjeglica iduće godine\nAdministracija američkog predsjednika Donalda Trumpa saopštila je kako planira dopustiti naseljavanje samo 18 hiljada izbjeglica u Sjedinjene Američke Države u 2020. fiskalnoj godini, što je najmanji broj u historiji modernog izbjegličkog programa.\nZa potez koji su zaštitnici imigranata ocijenili kao kršenje humanitarnih obaveza zemlje, administracija je rekla da mora preusmjeriti fokus na obradu zaostataka od nekoliko stotina hiljada zahtjeva za azilom, od kojih većina dolazi od migranata iz Srednje Amerike koji prelaze američko-meksičku granicu, prenosi Hina.\n“Trenutno opterećenje američkog useljeničkog sistema mora se ublažiti prije nego što se omogući ponovno naseljavanje velikog broja izbjeglica”, navodi se u saopštenju State Departmenta.\nCentralni dio mandata\nTrump je smanjivanje imigracije učinio centralnim dijelom svog mandata.\nJedan od njegovih prvih poteza nakon što je u januaru 2017. preuzeo dužnost bio je izdati naredbu kojom se maksimalan broj izbjeglica za tu godinu ograničava na 50.000, što je manje od pola broja koliko je bivši predsjednik Barack Obama odredio nekoliko mjeseci ranije.\nOd predviđenih 18.000, njih četiri hiljade rezervirano je za Iračane, pet hiljada za one koji bježe od vjerskih progona i 1.500 za ljude iz Sjevernog trokuta koji čine Honduras, Gvatemala i El Salvador.\nTo ostavlja 7.500 hiljada , ili oko 40 posto, za sve ostale.\nKada su krenule vijesti o planovima o dramatičnom smanjenju naseljavanja, vlasti su se suočile s javnim kritikama evanđeoskih vođa koji drže da bi program podrške religijskih sloboda širem svijeta trebao ići zajedno sa zaštitom progonjenih izbjeglica.


Odgodili proteste ispred CB Pljevlja – Sandžaklija\nOdgodili proteste ispred CB Pljevlja\n"Obavještavamo vas da kao znak dobre volje i razumijevanja obustavljamo na nekoliko dana naš protest, do dolaska čelnika Vlade i policije u Pljevlja, za šta imamo obećanje da će se uskoro dogoditi. Uprotivnom, borba za slobodu se nastavlja", navodi se u pismu organizatora protesta koje je objavljeno na Fejsbuk stranici "Pljevlja ne daju svetinje".\nOrganizatori protesta ispred Centra bezbjednosti u Pljevljima saopštili da će na nekoliko dana obustaviti svoje demonstracije, dok čelnici Vlade i policije ne dođu u taj grad što im je, kako su naveli obećano.\nGrupa građana protestovala je juče i prekjuče ispred CB Pljevlja zbog imenovanja Harisa Đurđevića za načelnika. U ponedjeljak je dio njih ispred prostorija CB Pljevlja skandirao: “Ustala je Sparta sprska, neće ovo biti Turska”, što su osudile brojne opozicione i partije manjinskih naroda, kao i Građanski pokret URA.\nIako su organizatori saopštili da odgađaju proteste na nekoliko dana i sinoć se ispred prostorija Centra bezbjednosti okupila manja grupa građana, prenosi Pobjeda.\n“Obavještavamo vas da kao znak dobre volje i razumijevanja obustavljamo na nekoliko dana naš protest, do dolaska čelnika Vlade i policije u Pljevlja, za šta imamo obećanje da će se uskoro dogoditi. Uprotivnom, borba za slobodu se nastavlja”, navodi se u pismu organizatora protesta koje je objavljeno na Fejsbuk stranici “Pljevlja ne daju svetinje”.


Grad Gradačac - Zvanična web stranica - www.gradacac.ba - Poptisan memorandum o razumijevanju sa općinama TK\nPoptisan memorandum o razumijevanju sa općinama TK\nDatum kreiranja petak, 11 April 2014 03:36\nJučer je u Hotelu Tuzla u Tuzli potpisan Memorandum o razumijevanju na Projektu unapređenja lokalnog razvoja (GOLD) između Šefa USAID misije u BiH Davida Bartha i gradonačelnika i načelnika Tuzle, Doboja, Tešnja, Gračanice, Gradačca, Lukavca, Srebrenika i Živinica. Prisutnim se pored obraćanja šefa USAID misije u BiH i prisutnih gradonačelnika i načelnika obratio i Mustafa Šakić, pomoćnik načelnika za privredu, razvoj i finansije općine Gradačac.\nOpćina Gradačac u poslednjih par godina ima stabilan i pozitivan trend ekonomskog rasta.Prije nego što je potpisan ovaj memorandum privrednici općine Gradačac i općinska administracija su prepoznali važnost kreiranja novih radnih mjesta, rast izvoza, investicija i prihoda. U skladu s tim kreiran je novi odsjek za investicije u Općini, obezbijedjeno novih 120.000 m2 u industrijskoj zoni II, radi se na uredjenju komunalne infrastrukture u industrijskoj zoni... Očekujem da će ovaj projekat doprinijeti da se ovakav trend zadrži i još više unaprijedi gdje to bude moguće u narednom periodu dok projekat bude trajao, kazao je pomoćnik općinskog načelnika Mustafa Šakić.\nProjekat unapređenja lokalnog razvoja (GOLD) zajednički finansiraju Američka agencija za međunarodni razvoj (USAID) i Švedska agencija za međunarodni razvoj i saradnju (Sida) sa ciljem kreiranja novih radnih mijesta, povećanja izvoza, prihoda i novih investicija u 47 odabranih općina među kojima je i općina Gradačac.


Najbolji folkloraši u Vojvodini – KUD “Đorđe Maletić” iz Jasenova – Radio televizija Pančevo\nNajbolji folkloraši u Vojvodini – KUD “Đorđe Maletić” iz Jasenova\n5. juna 2018. 30. aprila 2019. 052\n– Ovo je veliki uspeh za naše mesto i našu opštinu. Mislim da je sam plasman na republičko takmičenje na kojem će učestvovati 15 najboljih ansambala iz Srbije odličan. Potrudićemo se da narednog vikenda u Valjevu opravdamo ovaj rezultat. Zahvalni smo svim sponzorima i ljudima dobre volje koji su pomogli da isfinansiramo putovanja, kao i loklanoj samoupravi koja nam je ove godine dodelila deo sredstava, i nadam se da će ubuduće još više podržavati naš rad, rekao je predsednik KUD-a Luka Rosić\n– Drago mi je da nas ljudi u svetu folklora već prepoznaju i da veoma cene trud koji ulažemo u radu sa decom. Pred nama su velike pripreme za sledeću godinu i nova takmičenja, istakao je Zoran Dimković koreograf KUD “Đorđe Maletić”.\nLjubav prema cveću i rodnom mestu – Marko Glazer\nSpasioci na vodi potvrdili spremnost za novu turističku sezonu\nNikola Toadjer 30. maja 2018. 30. aprila 2019.\nNikoleta Dragaš 31. jula 2018. 30. aprila 2019.


NEW Press produkcija | Ničić: Izjava predsednika veoma opasna\nNičić: Izjava predsednika veoma opasna\n28/04/2019 13:16|Autor: office@newpressproduction.com|Pregleda: 173 |\nN1, UNS, 28.04.2019. - „Mislim da je izjava predesednika veoma opasna po nas koji radimo u srpskim medijima, ali i za predsednika“, rekao je predsednik Udruženja novinara Srbije na Kosovu Budimir Ničić, komentarišiću izjavu predsednika Srbije Aleksandra Vučića u Kini o medijima na Kosovu.\nNičić je gostujuću u emisiji „Novi dan“ na N1, rekao da je Vučić dva puta pomenuo medije u Kini, o agenturi medijskoj mreži i medijima koji razbijaju srpsko jedinstvo, kao i da su stranici stvorili medije na Severu Kosova i u Gračanici i uložili milione dolara.\n„Možda predsednik ima neke informacije koje mi nemamo i možda je neko dao nekom mediju dolare za tu namenu. Mislim da bi predsednik u tom slučaju morao da odgovori ko, kada i kome je za tu namenu dao milione dolara“, rekao je Ničić.\nDodao je da zato što je Vučić pominjao medije na Severu Kosova i u Gračanici, može se zaključiti da je reč o srpskim medijima.\n„Predsednik je sa takvom izjavom nacrtao metu skoro svim srpskim medijima na Kosovu, jer je za Srpsku listu glasalo 45.000 ljudi i možda, među tim ljudima postoji neko ko će i da poveruje u takvu paušalnu izjavu predsednika i da preuzme stvar u svoje ruke da bi zaštitio Srpsku listu od razaranja i urušavanja ugleda tako što može, na primer, da ubije nekog od nas, prebije, zapali automobili ili kuću“, rekao je Ničić.\nOn je naveo da ovu situaciju „može da iskoristi i ko nije simpatizer Srpske liste, kome se ne sviđa rad srpskih medija“.\n„Šta ćemo ako strada novinar na Severu ili u Gračanici? Hoće li Vučić reći da je to bila politička borba?“, upitao je on.\nNičić je podsetio na ubistvo Olivera Ivanovića kada se protiv njega pre izbora vodila medijska kampanji, kao i da je nakon ubistva saopšteno da je to bila politička borba.\n„Nema crtanja mete nikome. To je opasan posao i šta ćemo mi, ako ne daj Bože strada neki vlasnik srpskog medija, ili novinar sa Severa Kosova, ili iz Gračanice. Hoće li predsednik da kaže da je to bila politička borba? Kakva politička borba sa medijima?“, rekao je Ničić.\nOn je kazao da postoje brojni drugi načini kako se ovakve situacije rešavaju.\n“Ako predsednik nešto zna ili neka to kaže javno - taj i taj medij je uzeo pare da ruši ugled Srpske liste i on je uradio to i to. Ako neće javno, može da pozove predstavnike svih srpskih medija pa da nam to kaže u oči. Može i na poligraf da nas pozove, pošto je to sad postalo popularno. Ako neko smatra da je neki novinar ili medij prekršio kodeks, sprovodi kampanju protiv nekog, da širi nekakvu propagandu i slično, postoje regulatorna tela za to, ako je neko uradio nešto protivzakonito postoje mehanizmi kako se to rešava, postoji tužilaštvo, sud... Postoji mnogo načina kako sve to može i mora da se reši, a predsednik je izabrao najgori način - etiketiram sve redom, a pritom ne pružim nijedan dokaz za to. To mislim da nije u redu”, rekao je Ničić.\nGovoreći o bezbednosti srpskih i albanskih novinara Kosovu Ničić je rekao da je zvaničan stav kosovske policije da je novinarstvo profesija visokog rizika, kao i da je bezbednost novinara jedan od glavnih problema, a da se godišnje dese oko 30 napada i pritisaka na kolege.\n„Imamo 14 ubijenih kolega. Petorica se vode kao nestali, u periodu od 1998 do 2005. godine, od kojih su sedmorica Srbi, a sedmorica Albanci“, dodao je Ničić.


Praznična ponuda za postpejd korisnike - u Telenoru besplatni razgovori za dvoje do kraja 2010. godine\nO TELENORU NOVOSTI NOVOSTI I SAOPSTENJA PRAZNIČNA PONUDA ZA POSTPEJD KORISNIKE - U TELENORU BESPLATNI RAZGOVORI ZA DVOJE DO KRAJA 2010. GODINE\n26. novembar 2009 – U okviru praznične ponude Telenorovi postpejd korisnici mogu da odaberu jednu osobu sa kojom će do kraja 2010. godine moći besplatno da razgovaraju – i to u oba smera.\nDa bi u toku svakog meseca imali čak 1000 minuta besplatnog razgovora i mogućnost da u toku godine promene izabranog sagovornika, potrebno je da korisnici u periodu od 26. novembra do kraja januara potpišu ili obnove ugovor na 12 meseci ili duže.\nOva ponuda važi za sve korisnike sa mesečnom pretplatom od 500 dinara ili više. Njihov odabrani sagovornik može da bude Telenorov pripejd ili postpejd korisnik.\nZa sve korisnike koji kupuju novi mobilni telefon u ovom periodu Telenor će od 1. decembra ponuditi širok izbor i posebne pogodnosti uz određene modele telefona. Detalji ponude nalaze se na sajtu Telenora www.telenor.rs i u besplatnom magazinu „Kontakt” u svim Telenorovim prodavnicama.\nPovodom novogodišnje ponude pokrenut je i mikrosajt na adresi http://besplatnozadvoje.telenor.rs, na kojem korisnici mogu naći sve informacije o ponudi, preuzeti brojne sadržaje, i poslati MMS čestitku ili buket cveća.


Evropa Nostra objavila kritički izveštaj o kontroverznom projektu žičare na Beogradskoj tvrđavi - MediaSfera\nFoto: Promo, Aleksandar Jočić\nEvropa Nostra, vodeća evropska organizacija posvećena kulturnom nasleđu danas je objavila Izveštaj kojim se oštro kritikuje kontroverzni projekat gradnje žičare (gondole) u okviru kulturnog dobra Beogradska tvrđava, jednom od najznačajnijih spomenika kulture u Republici Srbiji, sa velikim značajem i za istoriju čitave Evrope. Osim toga što je zakonski sporan, i bez jasne svrhe i utemeljenja, projekat bi imao razarajuće posledice na autentičnost i integritet kulturnog nasleđa koje je simbol Beograda, konstatuje se u Izveštaju.\n“Beogradska tvrđava je izuzetan primer slojevitog kompleksa utvrđenja i jedinstven je svedok brojnih carstava i država koje su obeležile i oblikovale Beograd, Srbiju i Evropu. Ostacima iz doba Starog Rima, Vizantijskog carstva, Ugarske, Bugarske i Srpske srednjovekovne države, Osmanskog carstva i Habsburškog perioda, Beogradska tvrđava priča jedinstvenu priču o istorijskim granicama Evrope kroz period od preko osamnaest vekova. Evropa Nostra veruje da visoka vrednost ovog zaštićenog spomenika kulture poziva na maksimalnu brigu i poštovanje, te poziva vlasti u Srbiji da se u skladu sa time odnose prema ovom istorijskom dragulju”, izjavio je Prof. dr Herman Parcinger (Hermann Parzinger), izvršni predsednik Evropa Nostre.\nGradnja žičare nanela bi nenadoknadivu štetu autentičnosti i integritetu ovog kulturnog dobra od izuzetnog značaja. Svrha i opravdanost projekta gradnje žičare nisu jasni, niti zasnovani na detaljnim analizama izvodljivosti i isplativosti.\nOzbiljna Studija uticaja na nasleđe izostala je u procesu razmatranja projekta gradnje žičare, suprotno nacionalnim i međunarodnim zakonskim odredbama kao i standardima dobre prakse.\nGradnjom žičare ugrozila bi se transnacionalna nominacija Beogradske tvrđave na UNESKO-vu Listu svetske baštine u okviru “Granica Rimskog Carstva”, te bi se propustila izusetna prilika za dugoročno unapređenje i očuvanje ovog lokaliteta, kao i za održivi razvoj kulturnog turizma.\nProjekat gradnje žičare nekompatibilan je sa nacionalnim zakonskim odredbama, kao i sa međunarodnim i evropskim konvencijama u oblasti nasleđa koje je ratifikovala Republika Srbija.\nPostoje jasni dokazi neopravdanih pritisaka na ustanove zaštite kulturnog nasleđa, kao i na neuključivanje stručnjaka i stručnih tela u procesu donošenja odluka i izdavanja mera zaštite.\nProces planiranja gradnje žičare karakterisao je manjak transparentnosti, izostanak javnog dijaloga i konsultacija sa relevantnim akterima, strukom i građanima.\nProjekat je naišao na oštru i široku kritiku stručnjaka, civilnog društva, građana i medija, uključujući i peticiju potpisanu od strane 15000 građana u roku od samo nedelju dana.\nOvo nije izolovan slučaj nezadovoljavajuće zaštite nasleđa, jer su mnoga kulturna i prirodna dobra u Srbiji ugrožena sve liberalnijim sistemom urbanističkog i prostornog planiranja i izgradnje.\nPreispitati sva upitna dokumenta, mere i dozvole izdate u procesu planiranja gradnje žičare, kako to kulturno dobro od izuzetnog značaja ne bi bilo ugroženo nezakonitim i neadekvatnim odlukama.\nPripremiti detaljnu Studiju uticaja na nasleđe projekta gradnje žičare, od strane nezavisnog kompetentnog tima stručnjaka.\nUložiti potrebne napore i stručnost u uspešnu nominaciju Beogradske tvrđave na UNESKO-vu Listu svetske baštine, uz ulaganje neophodnih resursa u unapređenje njenog trenutnog stanja, umesto u njeno degradiranje.\nObezbediti sistemsko istraživanje, konzervaciju, restauraciju, održavanje i prezentaciju Beogradske tvrđave, kako bi se unapredila svest o njenom značaju i povećala njena atraktivnost.\nPronaći adekvatnije, jefitinije i manje invazivne alternative žičari, kao što su pešački/biciklistički most ili sistem eko-čamaca.\nObezbediti transparentno i participativno donošenje odluka uz obavezno učešće stručnjaka i građana u procesu planiranja i odlučivanja o investicijama koje radikalno menjaju istorijski pejzaž grada.\nTretirati kulturno nasleđe kao ključni resurs za održivi razvoj Srbije i osigurati da nasleđe koje je zajedničko dobro svih građana ne bude ugroženo i žrtvovano zarad kratkotrajnih investicija i profita.\nIzveštaj u celosti možete pročitati OVDE.\nTagoviBeogradska tvrđava Evropa Nostra izveštaj Kalemegdan žičara


Premijer Italije nazvao Erdogana diktatorom zbog odnosa prema Fon der Lajer – Borba\nPremijer Italije nazvao Erdogana diktatorom zbog odnosa prema Fon der Lajer\nPremijer Italije Mario Dragi optužio je turskog predsjednika Redžepa Tajipa Erdogana da je ponizio predsjednicu Evropske komisije (EK) Ursulu Fon der Lajen ranije ove nedjelje, tokom njene posjete Ankari.\nFon der Lajen i predsjednik Evropskog savjeta Šarl Mišel su se susreli sa Erdoanom u Ankari u srijedu.\nPredsjednica EK je morala da se povuče nazad kada su dvojica muškarca sjeli na dvije stolice koje su bile pripremljene za razgovor, pa je Fon der Lajen morala da sjedne na sofu, prenosi Rojters.\n“Apsolutno se ne slažem sa Erdoganovim ponašanjem prema predsjednici Fon der Lajen. Smatram da to nije bilo primjereno ponašanje i žao mi je zbog ponižavanja Fon der Lajen”, rekao je Dragi.\nOn je dodao da se sa “diktatorima” mora biti iskren.\n“Sa njima, hajde da ih nazovemo ono što jesu – diktatori – ili sa kim god treba da koordiniramo, moramo biti iskreni kada izražavamo različite poglede i stavove”, dodao je Dragi.\nReagovao je ministar spoljnih poslova Turske Mevlut Čavušoglu, koji je sinoć rekao da Turska snažno osuđuje “ružne” komentare koje je izrekao premijer italije Mario Dragi.\nMinistarstvo spoljnih poslova Turske pozvalo je u četvrtak italijanskog ambasadora Masima Đanija na razgovor kako bi osudilo izjave premijera Italije Maria Dragija o turskom predsjedniku Redžepu Tajipu Erdoganu.\nU razgovoru s novinarima rano u četvrtak, Čavušoglu je rekao da je Turska zadovoljila sve protokolarne zahtjeve upućene od strane EU.\nTursko Ministarstvo spoljnih poslova je uputilo zahtjev premijeru Italije da povuče “drske i ružne izjave” u vezi s predsjednikom Turske Erdoganom.\nKuči odali počast herojima sa Košara\nU Kliničkom životno ugrožena 73 pacijenta\nUprava policije o udesu kod TC Palada: Policajci postupali profesionalno, još se…\nDanilović: Jokić zaslužuje zvanje MVP, Evroliga ne gaji veliku ljubav prema klubovima…\nPredloženo da radnicima Željezare zarade budu deset odsto manje


Sobe za letovanje u Igalu - na - Mali oglasi Usluge, servisi\nMali oglas: Sobe za letovanje u Igalu - na...\nSobe za letovanje u Igalu - na obali, na deset koraka od mora, a u centru grada. Imamo parking, baštu, mogućnost roštiljanja u dvorištu. Sa balkona se pruža širok pogled na ulaz u bokokotorski zaliv, na čitav Herceg Novi, Mamulu, Lovćen i sva okolna brda. Sa balkona se oseća miris mora. Cene su skromne, i uvek iste. Prijavite se unapred i obezbedite sebi sigurnu rezervaciju.\nIdentifikacioni broj oglasa: - 20130531161342\nLink oglasa: https://www.inter.rs/mali-oglasi/20130531161342\t/\nSlični mali oglasi - balkona, bastu, mogucnost, dvoristu, rostiljanja, sirok, pruza


Studenti prikupili 4.500 obroka za ugrožene\nU drugoj dobrotvornoj akciji neformalne organizacije "Studenti Srpske" prikupljeno je 4.500 suvih obroka iz studentskih menzi koji su podijeljeni ugroženim porodicama u Foči, Miljevini, Brčkom, Bijeljini, Gacku, Tesliću, Doboju, na Palama, u Lukavici, Han Pijesku i Kragujevcu.\nAkcija je potekla iz fočanskog Studentskog doma, čiji su stanari formirali humanitarnu organizaciju "Studenti Srpske", a brzo se proširila i u domove na Palama, u Lukavici i Bijeljini.\nNemanja Mitrović iz Brčkog, student treće godine Medicinskog fakulteta u Foči i jedan od osnivača ove studentske organizacije, kaže da im je ovo druga humanitarna akcija i da je mnogo šira od prve, kada su za Novu godinu uručili 1.500 obroka Crvenom krstu Foča i 450 paketića Udruženju "Tračak nade".\n"Sada smo priključili domove na Palama, u Lukavici i Bijeljini, pa smo prikupili 4.500 obroka, što je ukupno 6.500 obroka i paketa slatkiša u obje akcije. Mahom su to konzerve tunjevine, sardine, mesni naresci, paštete, slatkiši. Pokrili smo 10 opština i gradova i radili smo po konceptu 50 obroka po porodici, plus 15 obroka za svako dijete", navodi Mitrović.\nU saradnji sa Crvenim krstom Doboja, u taj grad je poslato 700 obroka, na Palama i Lukavici je podijeljeno 400 obroka i 18 paketića za djecu, u Foči i Miljevini, posredstvom Parohije ustikolinske podijeljeno je 400 obroka, a paket sa 180 obroka poslat je i u Kragujevac organizaciji "Jedni za druge uvek tu".\n"To su neiskorišteni obroci koje studenti dobijaju nedjeljom u menzi kao lanč pakete ili obroci koje studenti ne žele da iskoriste, već ih daruju kao humanitarnu pomoć. Korisnike pomoći biramo u saradnji sa Crvenim krstom, centrima za socijalni rad, sa parohijama Srpske pravoslavne crkve ili nam se porodice same jave i to su uglavnom porodice težeg imovinskog stanja, višečlane porodice, te samohrane majke ili očevi", kaže Mitrović.\n"Nadam se da ćemo udružiti još veći broj studenata i domova, da se povežemo sa Banjalukom i ostalim univerzitetskim gradovima u Srpskoj. Ovo do sada smo uspjeli da uradimo ni iz čega, bez ičije pomoći, izuzev podrške parlamenata četiri doma i zadovoljni smo kako je sve ispalo", istakao je Mitrović.\nOrganizacija "Studenti Srpske" namjerava da, nakon što bude zvanično registrovana, i finansijski pomaže ugroženim porodicama, u skladu sa mogućnostima.\nstudenti humanosti obroci za ugrožene


NDNV: Sejdinoviću i Gruhonjiću upućene jezive pretnje smrću | Autonomija\nSejdinoviću i Gruhonjiću se, između ostalog, poručuje da će uskoro "plivati Dunavom", a da su i oni i njihove porodice praćeni i da će biti "živi odrani"\nKako se vidi u pismu, koje je NDNV prosledilo medijima, Sejdinoviću i Gruhonjiću se, između ostalog, poručuje da će uskoro „plivati Dunavom“, a da su i oni i njihove porodice praćeni i da će biti „živi odrani“. Pismo je potpisalo Udruženje Mađara, Rusina, Slovaka i Srba“, a kako se vidi na pečatu na koverti, poslato je iz neke od pošta u Beogradu.\n„Ovo pismo je, međutim, samo vrhunac serije pretnji smrću i nasiljem koje su proteklih dana, putem društvenih mreža, pristizale rukovodstvu NDNV-a, pre svega predsedniku udruženja. O ovome je obavešteno i Tužilaštvo za visokotehnološki kriminal, koje se međutim do danas nije oglasilo“, navodi se u saopštenju.\n„Ovo pismo je samo poslednje u nizu serije pretnji smrću i nasiljem koje su proteklih dana putem društvenih mreža pristizale rukovodstvu NDNV-a, pre svega predsedniku udruženja. O ovome je obavešteno i Tužilaštvo za visokotehnološki kriminal, koje se do danas nije oglasilo“, piše u saopštenju AOM-a.\nNUNS: Vlast najodgovornija za pretnje novinarima\nNezavisno udruženje novinara Srbije (NUNS) upozorilo je danas da su najnovije pretnje Nedimu Sejdinoviću, Dinku Gruhpnjiću, kao i Slobodanu Georgievu, posledica atmosfere koju stvara vlast, ali i pojedini mediji.\nU saopštenju NUNS-a se navodi da se podela na „patriote“ i „strane plaćenike“, javno etiketiranje novinara vrlo brzo se pretvara u pretnje, govor mržnje i prebrojavanje krvnih zrnaca po nacionalnoj osnovi.\n„NUNS upozorava da su u Srbiji, ne tako davno, pravljeni spiskovi novinara „nesrba“ i poziva nadležne organe, policiju, tužilaštva i sudove, da energičnim delovanjem spreče ne samo ugrožavanje bezbednosti naših kolega, već i teže posledice koje mogu proisteći iz ovakvog društvenog konteksta“, piše u saopštenju NUNS-a.\nNUNS je apelovao na predstavnike vlasti, pre svih na premijera Aleksandra Vučića i njegove najbliže saradnike, da pokažu više tolerancije i suzdržanosti prema novinarima, uz ocenu da bi to bio najefikasniji način da se poveća bezbednost novinara.\nCINS: Pronaći odgovorne za pretnje novinarima\nCentar za istraživačko novinarstvo Srbije (CINS) pozvao je danas institucije Srbije da pronađu i kazne odgovorne za pretnje smrću predsedniku Nezavisnog društva novinara Vojvodine (NDNV) Nedimu Sejdinoviću, programskom uredniku NDNV-a Dinku Gruhonjiću i njihovim porodicama.\n„Bez otkrivanja i sankcionisanja onih koji upućuju ovakve pretnje, neće biti ugrožena bezbednost samo novinara nego i svih građana Srbije“, dodaje se u saopštenju CINS-a.\nPoslovno udruženje Asocijacija lokalnih i nezavisnih medija Lokal pres osudilo je pretnje smrću upućene predsedniku Nezavisnog društva novinara Vojvodine Nedimu Sejdinoviću i programskom uredniku NDNV-a Dinku Gruhonjiću i pozvalo državne organe da hitno reaguju.\n„Ono što u ovom slučaju posebno zabrinjava je činjenica da pretnje upućene anonimnim pismom predstavljaju samo nastavak serije pretećih poruka upućenih predstavnicima NDNV-a putem društvenih mreža“, navodi se u saopštenju Lokal Presa.\nU njemu se dodaje da se od državnih organa očekuje da anonimni autor pretnji smrću hitno bude otkriven i adekvatno kažnjen, jer tolerisanje ovakvih pojava od strane države samo podstiče atmosferu netolerancije u društvu.


Frankova formula — Википедија\nFrankova formula je ime dobila po nemackom teoreticaru Rajhardu Franku koji ju je postavio 1980. godine.Ona se koristi u krivičnom pravu kao metoda razgraničenja eventualnog umišljaja i svesnog nehata.\nNaime, pošto je element svesti kod oba oblika vinosti isti, a razlika postoji u pogledu elementa volje ( kod eventualnog umišljaja učinilac pristaje na posledicu, a kod svesnog nehata on ne pristaje na nju i ne želi njeno nastupanje) postavlja se pitanje da li bi učinilac preduzeo radnju u slučaju kada bi znao da će posledica nastupiti.\nOvo je jedno od najspornijih i najkomplikovanijih pitanja kod stepenovanja krivice u krivičnom pravu.\nKrivično zakonodavstvo Republike Srbije kao kriterijum razgraničenja uvodi tzv.teoriju pristajanja.\nU teoriji se uglavnom koriste dve pomoćne Frankove formule.\nPrva se izražava kroz hipotetičko pitanje : Kako bi se ponašao učinitelj krivičnog dela, koji je inače predvideo mogućnost nastupanja posledice kada bi znao da će ona sigurno nastupiti? Odnosno da li bi odustao ili preduzeo radnju izvršenja krivičnog dela.\nU prvom slučaju pod pretpostavkom da je odustao od izvršenja postojao bi svesni nehat kao blaži oblik vinosti, u suprotnom radilo bi se o eventualnom umišljaju.\nDrugi oblik Frankove formule se koristi kod instituta krivičnog prava koji se zove dobrovoljni odustanak.U tom slučaju Frankova formula ima oblik:" Mogu dovršiti krivično delo, ali neću."\nSvoju praktičnu primenu Frankove formule imaju dobrim delom kod saobraćajnih delikata.\nПреузето из „https://sr.wikipedia.org/w/index.php?title=Frankova_formula&oldid=11148688”\nОва страница је последњи пут уређена на датум 27. јул 2015. у 05:22 ч.


ŠAH - MOZGALICE - ENIGMATIKA - KVIZOVI: Nikić i ja u meču za šampionsku titulu\nNikić i ja u meču za šampionsku titulu\nU čitaonici Studentskog doma na Novom Beogradu juče je održan kvalifikacioni turnir za prvenstvo Srbije u kvizovci. Takmičilo se osam igrača, a nakon izvrsne igre pobednik turnira bio je Branislav Nikić, zabeleživši svih sedam pobeda. Drugo mesto s pobedom manje zauzeo sam ja, što znači da ćemo po pravilniku takmičenja Nikić i ja u decembru odigrati meč do šest pobeda za titulu prvaka Srbije.\nOvo kvalifikaciono takmičenje proteklo je u lepim i zanimljivim partijama, a turnirski žar borbe podsetio je na zlatne dane kvizovke. Verovatno najuzbudljivija bila je moja partija sa Markom Obradovićem u poslednjem kolu, koja je odlučivala o drugom mestu. Obradović je na startu poveo sa 70:0, ali već nakon petog poteza ja sam imao osamdesetak poena prednosti! U završnici partije moj protivnik bio je blizu preokreta, ali uspeo sam da mu pariram i na kraju pobedio rezultatom 249:230.\nSudija i organizator ovog okupljanja kvizovkaša, Rade Goljović, imao je pune ruke posla (paralelno je sudio i kategorni šahovski turnir), ali nije bilo većih primedbi na njegove odluke. Inače, još neki ljudi najavili su svoj dolazak, pa u poslednji čas odustali, no biće prilike za nove turnire.\nKonačan plasman: 1. Branislav Nikić 7 poena, 2. Zoran Radisavljević 6, 3. Miloš Škarić 4, 4. Marko Obradović 4, 5. Ivan Božić 2, 6. Dragan Stojanović 2, 7. Nenad Savić 2, 8. Miloš Karna 1. U slučaju istog broja poena odlučivali su međusobni dueli i bodovanje po Soneborn sistemu.


Kladionica: Analiza 23. kola La Lige i predlozi za klađenje! – REPORTER\n12/02/2021 Reporter Kladionica, Vesti 0\nOd petka su na programu mečevi 23. kola španske La Lige koje nam donosi dosta interesantnih mečeva.\nDerbi kola, ali samo po imenima klubova se igra u Madridu gde će Real dočekati Valensiju, a biće veoma interesantno videti kako će se Atletiko snaći na gostovanju kod Granade i to nakon remija na svom terenu protiv Selte.\nBarselona ne bi trebalo da ima previše problema na svom terenu protiv Alavesa, kao uostalom i četvrtoplasirana Sevilja koja će dočekati Uesku.\nSelta – Elče (1, kvota 1.45)\nPrvi meč 23. kola španske La Lige se igra u Vigu gde će fudbaleri Selte dočekati Elče.\nU prošlom kolu je ekipa iz Viga odigrala jedan sjajan meč na gostovanju kod Atletika i potpuno zasluženo došli do remija na tom duelu, koji je na kraju završen rezultatom 2:2.\nU goste im dolazi Elče koji se nalazi u jako teškoj situaciji pošto trenutno zauzimaju pretposlednje mesto na tabeli, uz dva boda manjka u odnosu na tim koji će na kraju šampionata napustiti najkvalitetniji rang španskog fudbala.\nSelta je u prošlom meču nagovestila izlazak iz krize, pa treba očekivati da zabeleže trijumf na ovom duelu i zato vam savetujemo da odigrate 1.\nGranada – Atletiko Madrid (GG, kvota 2.35)\nPrvi meč subotnjeg programa nam donosi duel između Granade i Atletiko Madrida.\nGranada i ove sezone igra dosta dosta dobro o čemu nam najbolje svedoči i plasman ovog tima u nokaut fazu Liga Evrope, što je svakako ogroman uspeh. U prošlom kolu La Lige je ova simpatična ekipa u jednom sjajnom meču remizirala na gostovanju kod Levantea, kada je bilo 2:2.\nSa druge strane Atletiko i dalje ima ogromnu prednost u odnosu na svoje najbliže rivale, iako su u prošlom kolu samo remizirali na svom terenu protiv Selte, i to nakon gola koji su primili u samoj završnici susreta, pa u ovom trenutku imaju i dalje ogromnih pet bodova viška u odnosu na drugoplasirani Real Madrid, ali i čak dva susreta manjka.\nSevilja – Ueska (3+, kvota 2.00)\nSevilja igra fantastično ove sezone, a to smo najbolje imali prilike da vidimo u sredu, kada je ovaj tim u prvom meču polufinala španskog Kupa Kralja savladao Barselonu sa 2:0.\nŠto se tiče La Lige, trenutno Andalužani drže četvrtu poziciju na tabeli uz šest bodova viška u odnosu na petoplasirani Viljareal, pa im se smeši novi plasman u Ligu šampiona, što i jeste primarni cilj za ovu sezonu.\nSa druge strane, Ueska je svakako najozbiljniji kandidat da na kraju šampionata napusti najkvalitetniji rang španskog fudbala, pošto se trenutno nalaze na poslednjem mestu na tabeli.\nEibar – Valjadolid (1, kvota 2.00)\nEibar ima velike probleme u ovogodišnjem izdanju španske Lige, i kako sada stvari stoje deluje da će se ovaj tim do kraja boriti za opstanak u društvu najboljih.\nNaime, Eibar se trenutno nalazi na sedamnaestom mestu na tabeli uz isti broj bodova kao i tim koji će na kraju u Segundu. U prošlom kolu je ova ekipa poražena na gostovanju kod Osasune kada je bilo 2:1.\nSa druge strane, utisak je da se Valjadolid nalazi u još težoj situaciji od Eibara, iako imaju isti broj bodova kao i ovaj tim.\nU prošlom kolu je ova ekipa poražena na gostovanju kod Alavesa, a taj duel je završen rezultatom 1:0.\nBarselona – Alaves (4+, kvota 2.20)\nBarselona ovaj meč dočekuje u jako lošem raspoloženju pošto su doživeli poraz u prvom susretu polufinala španskog Kupa Kralja od Sevilje, ali ruku na srce, mora se priznati da izabranici Ronalda Kumana igraju sjajno u poslednje vreme, barem kada je španska La Liga u pitanju.\nU prošlom kolu je Barsa u jednom fenomenalnom susretu slavila na gostovanju kod Betisa, a taj duel je završen rezultatom 2:3.\nSa druge strane, Alaves je u prošlom kolu ostvario veoma važnu pobedu na svom terenu protiv Valjadolida, kojim su makar malo pobegli iz opasne zone, ali je i dalje situacija i više nego ozbiljna.\nHetafe – Real Sosijedad (G2+, kvota 2.55)\nHetafe ima dosta problema ove sezone, i ukoliko ovako nastave nema nikakve sumnje da će se boriti za opstanak u društvo najboljih.\nU prošlom kolu je tim iz predgrađa Madrida doživeo novi poraz i to na gostovanju kod Sevilje, a taj duel je završen rezultatom 3:0, što je bio treći vezani susret na kom ovaj tim nije postigao niti jedan gol.\nU goste im dolazi Real Sosijedad koji je u prošlom kolu slavio na svom terenu protiv Kadiza, što je bila prva pobeda za ekipu “Anoete” nakon više od mesec dana.\nReal Madrid – Valensija (1, kvota 1.40)\nDerbi kola, ali samo po imenima klubova se igra u Madridu gde će Real dočekati Valensiju.\nIzabranici Zinedina Zidana su trijumfom u zaostalom meču prvog kola nad Hetafeom došli na pet bodova manjka u odnosu na prvoplasirani Atletiko Madrid, ali svakako ne treba zaboraviti da “jorgandžije” imaju i dva meča manjka, pa nema sumnje da kraljevski klub očekuje jako težak posao u nastojanju da odbrani šampionsku titulu.\nSa druge strane, “slepi miševi” i ove sezone imaju ogromnih problema, pa se trenutno nalaze na dvanaestom mestu na tabeli uz samo četiri boda viška u odnosu na tim koji će na kraju sezone napustiti La Ligu.\nLevante – Osasuna (3+, kvota 1.90)\nLevante igra sjajno ove sezone i trenutno se ekipa iz Valensije nalazi na devetom mestu na tabeli.\nGodinama unazad ovaj tim igra fantastično na svom terenu, ali ne baš najbolje na gostovanjima, a u prošlom kolu je Levante remizirao na svom terenu protiv Granade, a taj duel je završen rezultatom 2:2.\nŠto se tiče Osasune, ekipa iz Pamplone je je katastrofalno startovala u ovom šampiona, ali je evidentno da u poslednje vreme izabranici trenera Arasaretea igraju dosta bolje i trenutno se nalaze van opasne zone, ali je evidentno da ovoj ekipi predstoji grčevita borba za opstanak do poslednjeg kola.\nViljareal – Betis (GG, kvota 1.75)\nJedan od najzanimljivijih duela u ovom kolu španske La Lige se igra na “El Madrigalu” gde će fudbaleri Viljareala dočekati Betis.\n“Žuta podmornica” igra poprilično dobro ove sezone što nam pokazuje i trenutno peto mesto na tabeli, a ono što je posebno zanimljivo je da je ovaj tim na prethodna četiri susreta doživeo isto toliko remija.\nSa druge strane, Andalužani su u prošlom kolu odigrali fantastičan meč na svom terenu protiv Barselone, ali su nažalost izgubili, i to nakon gola koji su primili u finišu susreta, pa se trenutno nalaze na sedmom mestu, što je svakako pozicija kojom svi navijači ovog tima moraju da budu zadovoljni.\nKadiz – Atletik Bilbao (0-2, kvota 1.50)\nPoslednji meč ovog kola se igra u Kadizu gde će istoimena ekipa na svom terenu dočekati Atletik Bilbao.\nNakon sjajnog starta šampionata, utisak je da fudbaleri Kadiza imaju ogromnih problema u poslednje vreme, pošto primera radi na tri poslednja duela imaju isto toliko poraza, zbog čega su između ostalog i pali na četrnaesto mesto na tabeli.\nU goste im dolazi Bilbao, koji standardno igra dosta dobro na svom terenu, ali isto tako i jako loše na gostovanjima. Baskijci se trenutno nalaze na sredini tabele, preciznije na jedanaestom mestu, i utisak je da će se u narednom periodu više fokusirati na španski Kup Kralja gde su dogurali do polufinala.


RTCG - Radio Televizija Crne Gore - Nacionalni javni servis :: Ekonomija :: Bez slobodnog dana 50.000 radnika\n12. 05. 2018. 08:00 >> 07:56 5\nBez slobodnog dana 50.000 radnika\nU Crnoj Gori 50.000 radnika radi bez ijednog slobodnog dana, tvrdi koordinator nikšićke Alternative Vesko Pejak. On ističe da ti radnici rade za sve državne i vjerske praznike, a da inspekcije na to ne reaguju.\nOsvrnuvši se na skoro obilježeni Praznik rada 1. maj, Pejak je ocijenio da bi taj dan trebalo proglasiti Danom žalosti, a ne danom kada radnici treba da slave.\n“Crna Gora na papiru ima osam neradnih dana koje slavimo kao državne praznike i šest dana koji su rezervisani za vjerske praznike. Na Vaskrs u nedjelju su radile sve trgovine, kladionice, butici… Za to vrijeme inspektori rada su bili kod kuće, jer su za njih ti dani bili neradni”, naglasio je Pejak za „Dan“.\nPrema njegovim riječima, mnoge državne institucije su spojile prvomajske praznike sa vikendom, dok radnici u privatnom sektoru nijesu imali nijedan slobodan dan.\n“Zamislite kakva je to ironija da radnici kod privatnika rade do iznemoglosti, dok radnike u državnom aparatu boli briga za njih. Samo da se podsjetimo, plate radnika u državnom sektoru finansiraju radnici koji rade kod privatnika”, poručio je on.\nPejaku ukinut pritvor\nPejaku zadržavanje do 72 sata\nIzdvajanje za NATO je za sve nas\n10. 09. 2016. 7


Jeftini letovi iz Somalije za Honduras - Avionske karte Somalija Honduras - eSky.ba\nLetovi iz Somalije za Honduras\nPretražite letove iz Somalije za Honduras\nProvjerite najbolje ponude letova iz Somalije za Honduras\n✔ Postoje li posebne ponude za letove iz Somalije za Honduras na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Honduras?\n✔ Ako rezerviram let iz Somalije za Honduras, mogu li rezervirati ujedno i smještaj?\n✔ Koje avio-kompanije nude letove iz Somalije za Honduras?\nBudite sigurni, da na eSky.ba ponuda letova iz Somalije za Honduras uključuje ne samo niskotarifne avio-kompanije, već i one koje su specijalizirane za visoki standard.


► Raste javni dug Srbije\nJavni dug Srbije na kraju septembra bio je 14,7 milijardi evra, za 1,5 milijardi više u odnosu na kraj juna, objavila je Narodna banka Srbije.\nTokom devet meseci 2011. javni dug je povećan za 2,6 milijardi evra, ili za 4,8 procentnih poena ukupnog domaćeg proizvoda (BDP).\nJavni spoljni i javni unutrašnji dug povećani su u istoj meri - po 1,3 milijarde evra.\nZa razliku od prethodna tri tromesečja kada je javni dug uvećan pre svega po osnovu zaduživanja države na domaćem finansijskom tržištu, u trećem tromesečju je porastao prvenstveno po osnovu zaduživanja na svetskom finansijskom tržištu, i to javni spoljni dug 1,2 milijarde evra, a javni unutrašnji dug 222,7 miliona evra.\nTakođe, povećane su direktne spoljne obaveze države za 200 miliona evra po osnovu makroekonomske pomoći Evropske unije, kao i indirektne spoljne obaveze za 120 miliona evra po osnovu garancije date za kredit Evropske investicione banke kompaniji "Fijat kompakt automobili Srbija".\nZaduživanje države u dolarima u trećem tromesečju uticalo je na izmenu valutne strukture javnog duga u pravcu povećanja dela duga u dolarima, sa 12,2 na 17 odsto.\nDeo javnog duga u dinarima smanjen je s junskih 18,5 na septembarskih 17,7 odsto.


Predstavnica IA učestvovala na konferenciji ReSPA – Institut alternativa\nInstitut alternativa » Javna uprava » Predstavnica IA učestvovala na konferenciji ReSPA\nObjavljeno 22. 04. 2013. 12. 01. 2018.\nPredstavnica IA učestvovala na konferenciji ReSPA\nMilena Milošević, naša istraživačica javnih politika, učestvovala je na sedmoj godišnjoj konferenciji Regionalne škole za javnu upravu, ReSPA.\nKako postići efikasniju izradu, implementaciju i evaluaciju javnih politika, bile su glavne teme ovogodišnje konferencije, koja je održana 18. i 19. aprila.\nNa konferenciji je govorilo dvadesetak eksperata iz regiona i inostranstva, a među malobrojnim učesnicima iz sfere civilnog društva, jedini predstavnik nevladinog sektora iz Crne Gore bio je Institut alternativa.\n“Tema ovogodišnje konferencije odabrana je zbog toga što je izrada javnih politika jedna od fundamentalnih faza u ciklusu javnih politika, i zbog izražene potrebe da se izrada politka unaprijedi u svim njenim etapama“, saopštili su organizatori.\nGovornici i učesnici konferencije su se, između ostalog, osvrnuli i na moguće pravce većeg uključivanja organizacija civilnog društva u izradu, implementaciju i evaluaciju javnih politika, čemu IA teži od svog osnivanja 2007. godine.\nReSPA je međunarodna organizacija, sa sjedištem u Danilovgradu, osnovana sa ciljem da unaprijedi regionalnu saradnju u oblast javne uprave među zemljama Zapadnog Balkana.\nInicijativa za njenim formiranjem nastala je 2003. godine u Solunu, na zajedničkom samitu Evropske unije i zemalja Zapadnog Balkana.


Pejović: Poglavlja 23. i 24. predstavljaju srž pregovaračkog procesa | EUME\nNaslovnica Press info Press Pregovori o pristupanju Pejović: Poglavlja 23. i 24. predstavljaju srž pregovaračkog procesa\nPejović: Poglavlja 23. i 24. predstavljaju srž pregovaračkog procesa\nDržavni sekretar za evropske integracije i glavni pregovarač ambasador Aleksandar Andrija Pejović održao je danas u Briselu neformalni sastanak s članovima Radne grupe za proširenje u Savjetu Evropske unije (KOELA) i predstavnicima Evropske komisije.\nRadnu grupu čine predstavnici država članica, koji neposrednim praćenjem i usmjeravanjem toka pregovaračkog procesa predstavljaju ključne saradnike Crne Gore u procesu pristupanja EU.\nGovoreći u ime Evropske komisije, šef Odjeljenja za Crnu Goru u EK Dirk Lange je pohvalio dosadašnji napredak Crne Gore u pregovorima o pristupanju. “Napredak postignut u Crnoj Gori je dokaz da politika proširenja funkcioniše onda kada je postoji odgovarajuća politička klima. Crna Gora je veoma dobar primjer u ovom smislu,” naveo je Lange.\nPredstavnici država članica EU izrazili su interesovanje za nivo javne podrške za pristupanje Crne Gore EU, proces reforme javne uprave i razvoja ljudskih resursa, kao i budući položaj i konkurentnost crnogorske privrede na zajedničkom evropskom tržištu. Pohvalili su stabilan napredak u ispunjavanju obaveza iz procesa pristupanja EU i iznijeli očekivanje da će se u narednom periodu nastaviti s rezultatima u praksi. U tom kontekstu prenijeli su podršku država članica za nastavak dobre dinamike pristupanja Crne Gore EU.\nNa sastanku su razmijenjene informacije o toku pregovaračkog procesa, s fokusom na buduće aktivnosti u oblastima vladavine prava i ekonomskog upravljanja. Ambasador Pejović je upoznao sagovornike s ostvarenim napretkom, uz osvrt na šesnaest otvorenih pregovaračkih poglavlja. Takođe, pružio je presjek stanja u okviru ostalih pregovaračkih poglavlja istakavši unutrašnju spremnost Crne Gore za otvaranje još sedam poglavlja u ovoj godini. U okviru teme posvećene vladavini prava, sumirani su zaključci nedavnog sastanka predstavnika Crne Gore i Evropske komisije u Podgorici i razmijenjena mišljenja o tome što se postiglo inoviranjem akcionih planova za 23. i 24. poglavlje.\nAmbasador Pejović je istakao da poglavlja 23. i 24. predstavljaju srž pregovaračkog procesa, i u tom kontekstu, ostaju orijentir svih budućih aktivnosti u nastavku pristupanja Crne Gore EU. Informisao je predstavnike država članica EU o realizaciji aktivnosti iz akcionih planova, istakavši da je zakonodavni dio planova skoro završen i da sada predstoji ostvarivanje daljeg napretka na terenu. U tom smislu, naglasio je da će ova godina biti posvećena ostvarivanju mjerljivih rezultata u praksi, a prije svega stvaranju neophodnih uslova za uspostavljanje i funkcionisanje budućeg Specijalnog državnog tužilaštva i Agencije za antikorupciju.\nPredmet razgovora je bilo i ekonomsko upravljanje, gdje su razmijenjena mišljenja o usvajanju prvog Ekonomskog plana reformi za period 2015- 2017. Ambasador Pejović je predstavio ekonomske pokazatelje istakavši da Crna Gora vodi fiskalnu politiku u pravcu smanjenja tekuće potrošnje i uz povećanje ulaganja u infrastrukturu.


Glavni tuzilac Medjunarodnog suda za ratne zlocine na prostoru bivse Jugoslavije Luis Arbur resila je da nastavi stopama svog prethodnika, slavnog Ricarda Goldstona. Ovaj juznoafricki pravnik se "proslavio" u januaru prosle godine, dovodjenjem u Hag visokih oficira Vojske Republike Srpske, generala Djordja Djukica i pukovnika Alekse Krsmanovica, bez prethodne optuznice. Njegova naslednica, tuzilac Arbur, medijsku slavu je stekla ovih dana, iznenadnim hapsenjem bivseg gradonacelnika Vukovara Slavka Dokmanovica, na osnovu optuznice za koju nije znao niko - osim zvanicnika Haskog tribunala.\nIza "povrsinske legalnosti" postupaka Tribunala vremenom se formirao citav niz presedana, izmena i dopuna pravila ovog suda. Uz tajne spiskove osumnjicenih, tajnost svedoka optuzbe, sada su pridodate i tajne tuzbe a slucajevi hapsenja i utamnicenja nekih lica optuzenih za ratne zlocine, narocito Srba, pre upucuju na utisak da je rec o profesionalno izvedenim otmicama nego o "preventivnom lisavanju slobode", kako se to uobicajeno kaze pravnickim recnikom. Izgleda da nisu pomogli ni javni protesti uglednih svetskih pravnika, poput Tea van Bovena, profesora medjunarodnog prava na Univerzitetu u Mastrihtu i jednog od osnivaca Medjunarodnog suda za ratne zlocine, koji je rekao da je "transfer dvojice srpskih oficira iz Sarajeva u Holandiju bez legalne osnove jer Haski sud nije potvrdio optuzbu protiv njih".\nMnogo ostriji u kritici Tribunala bio je Hakan Viberg, profesor i direktor Centra za istrazivanje mira i konflikata u Kopenhagenu koji je jos tada rekao da je Tribunal "politicka batina" koju je medjunarodna zajednica osnovala da bi vrsila pritisak na tadasnje zaracene strane. S obzirom na to da je jugoslovenski konflikt predstavljen u Americi kao sukob izmedju dobra i zla, a to je jedina vrsta konflikta koju americki gledaoci mogu da shvate, scenario nece biti zavrsen sve dok se ne uhvate i ne kazne oni koji su zli. Otuda, valjda, i kaubojski nacin hapsenja od strane Klajnovih vojnika. U poslednje vreme bilo je glasina kako bi Tribunal mogao da ustanovi sopstvenu "serifsku sluzbu", a hapsenje Dokmanovica kao da potvrdjuje da to i nisu bile samo glasine.\nBivsi gradonacelnik Vukovara i potpisnik Erdutskog sporazuma Slavko Dokmanovic uhapsen je 27. juna u kontrolnom punktu UNTAES-a na hrvatskoj strani, na domak mosta Bogojevo - Erdut. Dokmanovica je na razgovor u Vukovar pozvao general Zak Klajn, privremeni administrator Sremsko-baranjske oblasti, uz napomenu da mu se garantuje licna bezbednost. Umesto "razgovora" Dokmanovic je na ulazu u Erdut uhapsen (obavilo je to dvadesetak maskiranih pripadnika UNTAES-a) i odmah prebacen u Hag.\nU pratnji Dokmanovica, ujedno i svedok ovog dogadjaja, bio je Milan Knezevic (ministar prosvete u vladi RSK kada je Dokmanovic bio ministar poljoprivrede). Knezevic je posle sestocasovnog zadrzavanja pusten (nije se nalazio na haskom spisku optuzenih). Pred ponoc tog dana Dokmanovic se porodici u Somboru javio telefonom iz Haga, a portparol UNTAES-a je nesto kasnije saopstio da su hapsenje obavili istrazitelji Haskog tribunala pod okriljem samog UNTAES-a. Izricito se napominje da za operaciju hapsenja nisu znale ni vlasti u Zagrebu, ni vlasti u Beogradu, kao ni policijske snage Oblasti, da se tamosnji zivalj ne bi uznemirio.\nUsledilo je i saopstenje iz Haga da je Dokmanovic optuzen jos 26. marta 1996. godine u izmenjenoj i dopunjenoj "Vukovarskoj optuznici" koja je novembra 1995. godine podignuta protiv trojice oficira bivse JNA: Mileta Mrksica, Veselina Sljivancanina i Miroslava Radica. Njima je pripisana odgovornost zbog masakra nad oko 260 ljudi, odvedenih iz vukovarske bolnice i streljanih na poljoprivrednom dobru Ovcara. Izmenjenu i dopunjenu "Vukovarsku optuznicu" egipatski sudija Fuad Rijad je u martu prosle godine potvrdio i nalozio da se ona "zapecati", odnosno drzi u tajnosti kako bi se olaksalo hapsenje optuzenog (ili optuzenih).\nU clanu 53 Statuta Tribunala stoji da u izuzetnim slucajevima sudije ili Sudsko vece mogu u interesu pravde da narede da se javno ne objavi nijedan dokument ili informacija o slucaju. Takodje, kada se potvrde navodi optuzbe, sudija moze da naredi da se optuznica ne objavi. Tvrdnje tuzioca Arbur da je prilikom hapsenja Dokmanovica uradjeno sve po propisu, beogradski advokat Toma Fila (koji je preuzeo i Dokmanovicevu odbranu) kategoricno demantuje. "To nije tacno. On je u Slavoniju namamljen laznim obecanjima. Garantovana mu je bezbednost. Nije valjda tamo isao da bi popio pice i setao se?! Hapsenje jeste legitimno u momentu kada su ga videli, ali su ga tamo namamili prevarnim radnjama. Postupili su u cistom gangsterskom metodu. To je samo nastavak ideje kidnapovanja koja je zapocela sa generalom Djukicem, akcije iza koje je stajala naredba mirovnog posrednika Ricarda Holbruka."\nOptuznica protiv Dokmanovica, odnosno izmenjena i dopunjena "Vukovarska optuznica" stigla je u advokatsku kancelariju Fila. Uz napomenu da nema pravnog sistema u svetu gde neka tuzba moze biti tajna, osim, naravno, u Hagu, u ovoj kancelariji ukazuju i na neke nelogicnosti vezane za samu optuznicu. Uz nju nema nikakvog dokaznog materijala (neophodna su bar cetiri dokaza) na osnovu kojeg je sudija Rijad optuznicu potvrdio a posle nalozio da se "skloni". U samoj optuznici, recimo, stoji da je "za sve relevantno vreme Slavko Dokmanovic, predsednik opstine Vukovar, pomagao ili na drugi nacin ucestvovao u ovim dogadjajima", iako Dokmanovic u to vreme (novembar 1991. godine) vise nije bio gradonacelnik Vukovara vec ministar za poljoprivredu u vladi RSK. Ili deo gde se kaze da su "na tom mestu bile snage JNA i srpske paravojske, pod komandom i nadzorom pukovnika Mileta Mrksica, kapetana Miroslava Radica i majora Veselina Sljivancanina i Slavka Dokmanovica..." Pri tom Dokmanovic nije bio vojno lice vec civilni sluzbenik vlade.\n"Sada je na sceni nova strategija Haga koja je vec tokom ovog proleca najavljena u SAD a odredjenu formu je dobila preko stava Stejt departmenta koji je usvojila i Evropska unija", istice advokat Igor Pantelic, koji je u "aferi Djukic" bio branilac pukovnika Krsmanovica. "Kao kljucni faktor za implementaciju Dejtonskog sporazuma namece se saradnja sa Haskim tribunalom. Iza svega stoji nesporna moc jedine supersile, SAD, koja time zeli da demonstrira svoju snagu."\nZa profesora dr Konstantina Obradovica, strucnjaka za medjunarodno pravo, ovaj slucaj je, u neku ruku, upozorenje nasoj vlasti da je Tribunal resio da izvede na sud ljude sa spiska i da ce koristiti sve mogucnosti da to i ostvari. "To je, u stvari, signal Milosevicu da bi bilo mnogo pametnije da mi sami izvrsimo svoje medjunarodne obaveze, a ne da se vlast pravi luda. Mladic ovde zeni sina, Mrksic se seta na relaciji Beograd - Banjaluka a Sljivancanin predaje na Akademiji. Trebalo bi naloziti nasim istraznim i sudskim organima da ovde i po nasim zakonima povedu postupke za slucajeve u kojima postoji osnovana sumnja da su pocinili dela za koja ih optuzuje Haski sud."\nAko bi se i ubuduce radilo po principu tajnih optuznica, koje ce javno biti objavljene tek kad optuzeni budu uhapseni, Obradovic smatra da ce mnogi odavde morati da se sklanjaju i beze. "Nece imati mnogo izbora. Vrsice plasticne operacije, kupovati kolumbijske pasose a neki ce bezati u planine." Ipak, u slucaju da se ovakva vrsta hapsenja dogodi kod nas, svi NIN-ovi sagovornici smatraju da bi to bila povreda naseg suvereniteta i nasa vlada bi morala tome najenergicnije da se suprotstavi. Onog trenutka kada RS i Jugoslavija izgube svoj suverenitet, tog trenutka ce to biti moguce i kod nas i preko Drine. To je onda kraj ozbiljne drzave jer su ovakva hapsenja krsenja osnovnih pravnih principa, bolje receno, cist manir Divljeg zapada", kaze Pantelic.\nSada, ovde, niko ne moze biti siguran da se protiv njega ne vodi istrazni postupak ili da vec nije podignuta optuznica u skladu sa pravilom 53 haskog Statuta. Glavni tuzilac Luis Arbur najavila je i buduce slicne akcije a neobjavljene optuznice u pojedinim slucajevima bice njena strategija dokle god bude efikasna i dokle god drzave bivse Jugoslavije budu odbijale da predaju optuzene Tribunalu. Na konferenciji za stampu Arbur je saopstila da u skladu sa pravilima Tribunala i na osnovu sudske odluke postoje jos neke optuznice sa kojima javnost nije upoznata i koje nece biti obelodanjene do hapsenja okrivljenih.\nCak ni zvanicna potvrda od strane Haskog suda da se neko lice ne nalazi na javnoj listi 74 osobe koje je do sada optuzio Tribunal (neka lica kod nas su je vec dobila), nije garancija da protiv istog lica ne postoji i tajna optuzba. One se ne racunaju, kao ni principi pravednosti i pravicnosti u koje se ovaj sud tako zarko zaklinje.


Morales: Izbori mogu da se održe bez mene\nTanjug 16. novembra 2019. 07:57\nMEKSIKO SITI – Bivši bolivijski predsednik Evo Morales rekao je danas da bi novi izbori mogli da se održe bez njega, što bi potencijalno otklonilo prepreku da se izabere novi predsednik te južnoameričke zemlje, koja je nakon njegove ostavke upala u haos.\n„Radi demokratije, ako oni ne žele da učestvujem, nemam problema da ne učestvujem na novim izborima“, rekao je Morales za Rojters u intervjuu u Meksiko Sitiju.\n„Samo se pitam zašto postoji toliko straha od Eva (Moralesa)“, kazao je on.\n„Sjedinjene Države pozvale su ministra spoljnih poslova (Bolivije) i ponudile nam avion da nas odvede gde želimo. Bio sam siguran da će to biti Gvantanamo“, rekao je Morales smešeći se, prenosi Rojters.\nCG ne razmišlja o zaključavanju zbog epidemije\nU Rusiji izdat nalog za hapšenje bliske saradnice…


Alati i saveti za lakši prelazak kompanija na hibridni način poslovanja - IT RešenjaIT Rešenja\nYou Are Here: Home » Rešenja » Alati i saveti za lakši prelazak kompanija na hibridni način poslovanja\nAutor: Nebojša Rašković Datum: 24. 09. 2021. Rubrika: Rešenja | komentar : 0\nSledeći talas inovacija Teams Rooms-a obuhvata novu kategoriju kamera na bazi veštačke inteliencije.Postoje tri jedinstvene tehnologije koje se koriste u ovoj novoj kategoriji inteligentnih kamera. Prva je aktivno praćenje govornika na bazi veštačke inteligencije, koje kamerama u prostoriji omogućava da koriste audio, mimiku lica i pokrete koji pokazuju ko u prostoriji govori i da zumiraju tu osobu radi bolje perspektive. Sledeća inovacija su višestruki video strimovi koji učesnicima u prostoriji omogućavaju da budu smešteni u sopstveni video prozor. Treća je prepoznavanje ljudi, koje identifikuje i prikazuje naziv profila prijavljenih korisnika u okviru njihovog video prozora.\nDa bi prezentacije na daljinu ostvarile veću angažovanost, uveden je cameo, novo PowerPoint iskustvokoje integriše ono što Teams kamera prenosi u prezentaciju, kako bi izlagač mogao da podesi kako i gde želi da se pojavi na ekranu sa svojim slajdovima. Obzirom da se radi na stvaranju inkluzivne kulture hibridnog rada, gde svaki glas može da se čuje, instruktor za govor u Microsoft Teams-u koristi veštačku inteligenciju da bi vas privatno podučavao tempu govora, obaveštavao kada nekoga prekidate i podsećao da se čujete sa svojom publikom.\nJoš jedno novo iskustvo je i rezervacija radnog stola na Microsoft Teams ekranima, koje ljudima omogućava da lociraju i rezervišu fleksibilan radni prostor u kancelariji. Zaposleni mogu da rezervišu prostor sa uređaja ili unapred preko Outlook-a ili Teams-a i pristupe svom ličnom Teams kalendaru, ćaskanjima, sastancima i slično.Za više o onome što je danas predstavljeno u Teams-u pročitajte Microsoft 365 blog